ועדת העלייה, הקליטה והתפוצות, כנסת 25, פרוטוקול מספר 6, 2023-01-18 00:00

עודד פורר: בוקר טוב לכולם, אני מתכבד לפתוח את ישיבת ועדת העלייה, הקליטה והתפוצות

עודד פורר:  היום 18 בינואר, כ"ה בטבת התשפ"ג

עודד פורר:  הנושא הוא מצב לימוד העברית באולפנים לעולים חדשים בשנת 2022 והיערכות לשנת 2023

עודד פורר:      לפני פתיחת הדיון אני רוצה להתייחס למה שנידון כאן בפעם הקודמת – הדיון על סל הקליטה לעולים והצורך בהגדלה שלו, וטיפול גם בסיוע שניתן בדיור

עודד פורר:  אני ניסחתי הצעת חוק בסיוע היועצת המשפטית של הוועדה, שמשמעותה הגדלת סל הקליטה הניתן לעולים

עודד פורר:  להערכתי, ההגדלה צריכה להיות ב-20% לפחות

עודד פורר:  אנחנו נשענים היום על בסיס שנקבע בשנות ה-90 ולא נותן מענה

עודד פורר:  זה יכניס פנימה גם את כלל הסיוע הניתן, כולל הסיוע שניתן היום בדיור, אחרי חצי השנה הראשונה; וגם ייתן את הסמכויות הנדרשות לוועדה לפקח על כל נושא סל הקליטה, נוכח העובדה שהיום סל הקליטה נקבע בנוהל של משרד הקליטה, ובעצם אין עליו שום פיקוח של הכנסת

עודד פורר:      אני אבקש מחברי הכנסת שחברים בוועדה להצטרף אליי

עודד פורר:  אני חושב שכל חברי הכנסת בוועדה יגישו את ההצעה

עודד פורר:  תהיה לזה בהחלט משמעות, וניכנס לשיח מול משרד העלייה והקליטה ומול משרד האוצר כדי לגבש פה איזשהו פתרון שהוא פתרון קבע

עודד פורר:  עד כאן לגבי הדיון הקודם

עודד פורר:      אנחנו נמצאים בדיון עם הגבלת זמן, כי המליאה מתחילה בשעה 11:00

עודד פורר:  קחו את זה בחשבון

עודד פורר:  לכן אני אקצר מאוד את הדוברים

עודד פורר:  אני אומר לכם מראש

עודד פורר:  הדיבור צריך מאוד-מאוד קצר, ויש הרבה שבוודאי רוצים להתבטא

עודד פורר:      אנחנו נמצאים במצב שבו האולפנים במדינת ישראל במצב לא טוב

עודד פורר:  המצב הוא לא טוב מבחינת היכולת להיענות לדרישה ולביקוש הקיים כרגע

עודד פורר:  וכשאני מסתכל על שנת 2023, המצב הרבה יותר גרוע כי הפקק רק ילך ויגדל

עודד פורר:  הייתה עלייה מאוד משמעותית בעלייה

עודד פורר:  חייבים להתייחס לזה, והפתרונות שצריך לתת לזה הם לא פתרונות קונבנציונליים

עודד פורר:  זאת אומרת,  גם למשרד הקליטה, גם למשרד האוצר וגם למשרד החינוך

עודד פורר:  אם אתם חושבים לטפל בבעיה באולפנים באותה צורה שטיפלתם בבעיה באולפנים ב-15 השנים האחרונות לפחות, אז לא, זה לא עובר, לא בבית-ספרנו, כמו שאומרים

עודד פורר:  זה פשוט לא יעבור כי זה לא פתרון

עודד פורר:  הרי הבעיה קיימת בלי קשר לעלייה בעלייה, אז זה הזמן לא לחשוב מחוץ לקופסה, אלא לשבור את הקופסה

עודד פורר:      נתחיל עם הצגת נתונים בנושא

קריאה: יש פער בין הנתונים שקיבלנו ממשרד החינוך לגבי המסמך של הממ"מ, אז שנציגי משרד החינוך יסבירו

עודד פורר: אז אני רוצה גם את נציגי משרד החינוך

עודד פורר:  עמותת לובי המיליון עשו איזשהו סקר בקרב העולים, ואני ארצה לתת להם שלוש דקות להציג את הנתונים המרכזיים

עודד פורר:  בואו נתחיל עם משרד החינוך, ותמצאו את המצגת בינתיים

עודד פורר:  בבקשה, משרד החינוך

מעוז ביגון: בוקר טוב לכולם

מעוז ביגון:  שמי מעוז ביגון

מעוז ביגון:  אני מנהל האגף לחינוך מבוגרים במשרד החינוך, ואחראי בין השאר גם על כל האולפנים הממלכתיים לעולים החדשים מעל גיל 18

מעוז ביגון:      אנחנו שותפים יחד עם אנשים נוספים למשימה לאומית של קליטת העלייה

מעוז ביגון:  אנחנו יודעים היום להגיד שהמנבא המרכזי להצלחה בקליטת העלייה היא השפה, ובלי השפה המוביליות החברתית פשוט יורדת פלאים

מעוז ביגון:  הסיכוי להצליח בארץ בלי השפה יורד משמעותית

מעוז ביגון:  השותפים שלנו, כמובן, הם משרד הקליטה, ההסתדרות הציונית ושותפים נוספים

מעוז ביגון:  אנחנו לא לבד בדבר הזה, ואנחנו משקיעים רבות בדבר

מעוז ביגון:      הפרופסיה שלנו היא הוראת השפה העברית

מעוז ביגון:  דיסציפלינה נוספת היא הוראת מבוגרים

מעוז ביגון:  זאת אומרת, גם הוראת שפה וגם הוראה למבוגרים, וזו ההתמחות שלנו

מעוז ביגון:  ישנם כ-500 עובדים אצלנו במשרד החינוך – עובדי הוראה, מנהלי אולפנים וכולי

מעוז ביגון:  ואנחנו מנסים להתאים את האולפן לעולה החדש, מבחינת גיל, גילאים שונים - - -     

עודד פורר: בוא נתמקד

עודד פורר:  אין לנו הרבה זמן לדיון

עודד פורר:  אני מניח שכל מי שיושב בדיון יודע מה זה אולפן ויודע איך הדברים עובדים

עודד פורר:  אנחנו העברנו שאלות למשרד החינוך

עודד פורר:  אני אקריא אותן, ואז פשוט תענו עליהן

עודד פורר:      1

עודד פורר:  כמה ילדים לומדים באולפנים במערכת החינוך, ביסודי ובעל-יסודי? 2

עודד פורר:  האם גני טרום-חובה וגני חובה זכאים לשעות אולפן? 3

עודד פורר:  והאם קיימת רשימת המתנה לילדים שאין להם מענה?     

מעוז ביגון: כאן אני אתן לקארין לדבר, כי אני אחראי על מעל גיל 18

עודד פורר: קרין, בבקשה

שלומית אבינח: תענו לפרוטוקול, כי יש לנו את התשובות אבל כדי שיהיה סדר בדיון

קרן ברק: אני קרין, מאגף קליטת תלמידים עולים במשרד החינוך

קרן ברק:      נכון לאתמול, 19,047 ילדים מגיל 3 עד גיל 18 לומדים באולפן במשרד החינוך

קרן ברק:  זה לשאלה הראשונה

עודד פורר: באולפן – זאת אומרת, אלה לא שעות שניתנות בבית-הספר?     

קרן ברק: אלה שעות שניתנות בבית-הספר?     

עודד פורר: אז זה לא אומר שהם לומדים עברית

עודד פורר:  סליחה

עודד פורר:  מה זאת אומרת שניתנות בבית-הספר? מקבלים את השעות האלה? הילד שלי בן 7 ונרשם לבית-הספר ויצמן ברחובות

קרן ברק: שעות תקן מגיעות אוטומטית לבית-הספר

עודד פורר: ומה קורה בבית-הספר?     

קרן ברק: מינימום שש שעות, וזה עולה עם מספר הילדים

עודד פורר: בית-הספר קיבל עוד 6 שעות

עודד פורר:  מה קורה איתם? איך הילד רואה אותם?     

קרן ברק: המנהל מחליט מי המורה שילמד אותו ויוציא אותו משיעורי שפה – לא מוציאים אותם משיעורי מתמטיקה או ספורט, אלא רק משיעורים עתירי מלל – והוא מלמד אותו עברית

קרן ברק:  אנחנו אחראים להכשיר את המורים האלה וגם להדריך אותם

קרן ברק:  יש הדרכה צמודה

עודד פורר: בכל בית-ספר יש מורים כאלה?     

קרן ברק: יש מחסור של מורים בכלל - - -     

עודד פורר: אז אין?     

קריאה: השעות מתחלקות בין המורים

עודד פורר: איזו הכשרה יש למורים האלה כדי להיות מורים לעברית, ללמד ילד שפה חדשה?     

קרן ברק: יש את ההכשרות של האגף שלנו

קרן ברק:  אנחנו עושים הכשרות בקיץ

קרן ברק:  עכשיו אנחנו עושים גם סוג של סמינר השתלמות - - -     

עודד פורר: יש מורים לאנגלית - - -     

קרן ברק: באקדמיה יש עברית – שפה נוספת, וזה מכוון יותר לחו"ל

קרן ברק:  יש לנו מורים שיש להם את ההכשרה הזאת, אבל אנחנו משלימים להם - - -     

עודד פורר: איך זה קורה בגני הילדים, בגיל 3 עד 5?     

קרן ברק: בגני הילדים הם זכאים לפחות שעות, כי הם לא לומדים קריאה וכתיבה

עודד פורר: לכמה שעות הם זכאים בגן הילדים?     

קרן ברק: אם יש שלושה ילדים עולים בגן, זה שעתיים

קרן ברק:  ויש גננת סבב שגם היא קיבלה את ההכשרה שלנו, שמסתובבת בגנים ונותנת את השעות לילדים

עודד פורר: לפי איזה קריטריון נקבעת הזכאות?     

קרן ברק: לפי שנת עלייה

עודד פורר: מה היא?     

קרן ברק: הקריטריון הוא 1

קרן ברק: 1

קרן ברק: 2022

עודד פורר: אם הילד עלה ב-1

עודד פורר: 1

עודד פורר: 2021, הוא לא זכאי?     

קרן ברק: הוא היה זכאי, וכבר לא

עודד פורר: וזהו? זה ניתן לשנה בסך הכול?     

קרן ברק: כן

קרן ברק: אז כמה שעות אולפן דה פקטו מקבל ילד בגן וילד בבית-ספר יסודי במהלך השנה הזאת? כמה עברית הוא לומד?     

קרן ברק: צריך להבין שילד לומד עברית לא רק באולפן

עודד פורר: בסביבה הוא לא צריך את משרד החינוך

עודד פורר:  הוא חי בסביבה, הוא חי במדינת ישראל

עודד פורר:  במדינת ישראל מדברים עברית, בבית-ספר ואחר הצוהריים הוא לא צריך את משרד החינוך

קרן ברק: גם האינטראקציה החברתית - - -     

עודד פורר: משרד החינוך לא מקבל תקציב בשביל זה שהוא יחיה בסביבה

עודד פורר:  הוא מקבל תקציב לפי שעות

עודד פורר:  אז אני שואל כמה שעות

עודד פורר:  עלה ילד בן 7, כמה שעות עברית הוא מקבל?     

קרן ברק: מינימום שש שעות בשבוע במשך שנה

עודד פורר: מינימום – זאת אומרת, אין מצב שהוא מקבל בטעות 5 שעות כי אין מספיק מורים בבית-הספר?     

קרן ברק: לא

עודד פורר: אין דבר כזה? משרד החינוך לא מכיר תופעה כזאת?     

קרן ברק: לא

עודד פורר: יש פה מישהו שמכיר תופעה כזאת? שירים את היד

קריאה: בוודאי

טטיאנה (טניה) מזרסקי: לפעמים במקום מורה בבית-ספר, נכנסת מורה חיילת

טטיאנה (טניה) מזרסקי:  בזה הרבה משתמשים

עודד פורר: בסדר, זה לא קשור

ולדימיר בליאק: חיילת היא לא מורה

קריאה: זה לא שיעורים פרטניים

קריאה:  זה קבוצתי

קרן ברק: אז יש שש שעות לעד שלושה ילדים, ומהתלמיד הרביעי זה עובר ל-10 שעות

עודד פורר: זאת אומרת, לשיטת משרד החינוך אין מחסור במורים ללימוד עברית לתלמידים עולים חדשים במערכת החינוך

קרן ברק: יש מחסור של מורים בכלל

עודד פורר: מספר הילדים בשנה האחרונה, שנת 2022, גדל לעומת 2021

עודד פורר:  כמה ילדים עולים היו בשנת 2021?     

קרן ברק: 19,047 – אלו שעכשיו באולפן

עודד פורר: לא, אלה שכבר לא באולפן

עודד פורר:  אני שואל על הילדים שעלו בין 1

עודד פורר: 1

עודד פורר: 2021 ל-31

עודד פורר: 12

עודד פורר: 2021

קרן ברק: בעל-יסודי זה 1

קרן ברק: 1

קרן ברק: 2021 וביסודי זה 2022

עודד פורר: בשנת 2020 כמה ילדים שזכאים לשעות היו בתוך המערכת?     

קרן ברק: אין לי את הנתון המדויק הזה

עודד פורר: זאת אומרת, המספר לא השתנה הרבה, 19,000 עולים זה לא מספר חדש

עודד פורר:  לא סביר בעיניי שלא קיים מחסור, ושאולי קיים מחסור נקודתי, כשהעלייה למדינת ישראל גדלה פי 2

עודד פורר: 5

עודד פורר:  היום אתם צריכים להתמודד עם פי 2

עודד פורר: 5 ילדים, רק בכלל אצבע של סטטיסטיקה

קרן ברק: מפברואר 2022 הגיעו 6,600 ילדים

עודד פורר: זה לא מה ששאלתי

עודד פורר:  תסכימי איתי שמספר הילדים שאתם צריכים להתמודד איתם גדול בערך פי 2

עודד פורר: 5

קרן ברק: נכון

קרן ברק:  ובגלל השיטה, שהם נקלטים בבית-ספר וכבר יש מורה, אז - - -     

עודד פורר: אין שום בעיה

עודד פורר:  אגף התקציבים, תרשמו, בבקשה, משרד החינוך לא זקוק לשקל אחד תוספת תקציב לנוכח העלייה בעלייה

עודד פורר:  אין לכם שום בעיה

קרן ברק: למה?     

עודד פורר: אמרת שאין לכם בעיה חוץ מבעיות נקודתיות שקיימות בכל המערכת באופן כללי

קרן ברק: לא אמרתי

קרן ברק:  אמרתי שלא חסרים מורים, אבל אם מגיעים עולים אז צריך לתת להם עוד שעות

קרן ברק:  זה ברור

קרן ברק:  זו השיטה

עודד פורר: חינוך מבוגרים  – כמה עולים חדשים לומדים בימים אלה באולפנים?     

מעוז ביגון: בימים אלה כ-12,000 עולים

עודד פורר: אין לכם מספר מדויק?     

מעוז ביגון: 12,249 נכון לשבוע שעבר

מעוז ביגון:  זה מספר דינמי

עודד פורר: כמה ממתינים?     

מעוז ביגון: 3,637 ממתינים נכון ללפני כ-10 ימים

מעוז ביגון:  המספרים האלה דינמיים

עודד פורר: מה משך ההמתנה?     

מעוז ביגון: בשנה רגילה זה בין חודש לחודשיים, בשנה הזאת אנחנו מגיעים גם לחצי שנה

מעוז ביגון:  לא בדקנו בממוצע את כלל הממתינים, וצריך לפלח אותם בין קשישים לבין האנשים שהם בשוק העבודה, שם יש פחות ממתינים, אבל זה חצי שנה וזו הערכה שלנו

מעוז ביגון:  לא בדקנו את זה מדעית או מספרית, אבל כחצי שנה של המתנה בממוצע

עודד פורר: כמה מורים מועסקים יש לכם?     

מעוז ביגון: יש לנו 501 משרות, ובערך 528 מורים

עודד פורר: אין משרות ניהוליות? זה הכול מורים?     

מעוז ביגון: לא

מעוז ביגון:  בתוך 528 המורים יש לנו 41 מנהלים, מנהלי אולפנים

מעוז ביגון:  יש לנו 23 מדריכים, וגם הם מורים

מעוז ביגון:  וכל השאר הם מורים באולפנים

עודד פורר: לכם חסרים מורים?     

מעוז ביגון: כן

עודד פורר: כמה?     

מעוז ביגון: חסרים לנו כ-100 מורים, ושוב, זה מספר דינמי

מעוז ביגון:  כל 25 עולים שפונים ומגיעים אלינו זה עוד מורה

עודד פורר: שיטת הוואוצ'רים היא באחריותכם או באחריות משרד הקליטה?     

מעוז ביגון: לא

מעוז ביגון:  באחריות משרד הקליטה

מעוז ביגון:      אז אצלנו בהחלט חסרים מורים

מעוז ביגון:  יש לנו גם קושי בשימור של המורים הקיימים שזולגים למערכת הפורמלית, וגם בהשגת מורים חדשים שרוצים לבוא וללמד אצלנו

מעוז ביגון:  אנחנו מקבלים הרבה פניות, אבל בפועל לא מגיעים מורים

עודד פורר: באולפנים ללימודי מבוגרים שדרככם, חלק מהלימודים הם היברידיים?     

מעוז ביגון: כן

עודד פורר: איזה חלק? כמה אחוזים?     

מעוז ביגון: זה תלוי באיזה אולפן, לפי גיל, לפי רמה אקדמית, לפי אוריינטציה דיגיטלית

עודד פורר: כמה הכי הרבה?     

מעוז ביגון: אנחנו מגיעים גם ל-50%, אבל שוב, זה תלוי בקבוצה עצמה

מעוז ביגון:  אנחנו הכשרנו את כל המורים ללמידה היברידית, אנחנו מפתחים תוכניות לימודים שמתאימות ללמידה היברידית

מעוז ביגון:  בלמידה ההיברידית, בשונה מהלומד העצמאי, נקרא לזה – פה יש מורה מלווה לכל עולה, אבל יותר שעות שהוא יכול לתרגל את הנלמד בכיתה באופן עצמאי, ואז הוא חוזר לכיתה ורואים איפה הוא עומד וכולי

עודד פורר: השעות של האולפנים האלה זה בבוקר, נכון?     

מעוז ביגון: יש לנו 21 סוגי אולפן שונים

מעוז ביגון:  יש מסה משמעותית בבוקר, אבל יש גם הרבה שלומדים בערב

מעוז ביגון:  מטבע הדברים, אלה שהמתינו ונכנסו לשוק התעסוקה לא יכולים - - -     

עודד פורר: אני יודע

עודד פורר:  אם אני רוצה לקחת אולפן ערב – באחוזים, כמה כאלה יש?     

מעוז ביגון: 25%, משהו כזה

עודד פורר: 25% אולפני ערב?     

מעוז ביגון: כן

מעוז ביגון:  המסה הקריטית של הממתינים היא בעיקר לאולפני הבוקר

מעוז ביגון:  לאולפני ערב אין לנו הרבה ממתינים

עודד פורר: משרד העלייה והקליטה – שיטת הוואוצ'רים

סיון גולדשטיין הבר: שלום, אני סיון גולדשטיין הבר, אני סמנכ"לית המשרד, ראש חטיבת רשויות, ארגונים וקהילה

סיון גולדשטיין הבר:      בין שאר הנושאים שאחראית עליהם החטיבה הוא נושא החינוך, גם למבוגרים וגם לילדים

סיון גולדשטיין הבר:  אם יורשה לי, אני רוצה להגיד מילה על חינוך ילדים

סיון גולדשטיין הבר:  בנוסף לשעות האולפן שנותן משרד החינוך ולכל מה שהוא באחריות ישירה של משרד החינוך, לנו יש תוכניות תוספתיות, תוכנית ליסודי שנקראת: תוכנית יעל, שבה ניתנות 6 שעות נוספות בשבוע לילדים עולים

סיון גולדשטיין הבר:      אצלנו ההגדרה לעולים זה עד 10 שנים בארץ, וליוצאי אתיופיה ובני מנשה עד 15 שנה, שזכאים להיות חלק מקבוצה שבה יש 4 שעות שבועיות של עברית ושעתיים רגשיות, וכמובן ארוחת צהריים

עודד פורר: כמה ילדים נמצאים בתוכנית הזאת היום?     

סיון גולדשטיין הבר: היום נמצאים 1,800 תלמידים בתוכנית יעל

עודד פורר: כמה היו לפני שנתיים?     

סיון גולדשטיין הבר: היו פחות

סיון גולדשטיין הבר:  יצאנו למכרז חדש בשנה הזו, ובמכרז החדש גם הגדלנו את הכמויות בצורה משמעותית

עודד פורר: אתם לא מוגבלים, בגלל המכרז, במספר הילדים שיכולים להיכנס לתוך הקבוצה? הרי בסוף זה כסף

סיון גולדשטיין הבר: אנחנו מוגבלים ואנחנו מאוד קרובים לקצה היכולת שלנו ב'יעל'

סיון גולדשטיין הבר:  אנחנו בדיוני תקציב 2024-2023, ונרצה להגדיל את המספר הזה בהתאם לעלייה

עודד פורר: הרי בסוף, גם אצלכם מספר הילדים גדל בממוצע פי 2

עודד פורר: 5

עודד פורר:  איך נתתם מענה לזה?     

סיון גולדשטיין הבר: הכפלנו את התקציב של תוכנית יעל פי 3 בשנה האחרונה, גם בהגדלת כמויות הילדים וגם הכנסנו ארוחת צהריים חמה במכרז החדש – מה שלא היה במכרז הקודם, ואת השעות הרגשיות שהיו נראות לנו מאוד משמעותיות בשנה הזו

עודד פורר: מי יכול לפרט על הוואוצ'רים?     

סיון גולדשטיין הבר: אני

עודד פורר: אז קדימה

סיון גולדשטיין הבר: אני רק אגיד במילה שלעל-יסודי יש תוכנית מקבילה ליעל, שנקראת פלא, היא גדולה יותר בהיקפים שלה גם בשעות וגם במספר התלמידים

סיון גולדשטיין הבר:      בנושא השוברים, התחלת להגיד ואני מסכימה ואוסיף – בלימוד העברית יש דרך ארוכה לעשות עוד מלפני המשבר של השנה האחרונה, ואין ספק שהעלייה האחרונה אילצה אותנו – ואני אומרת את זה לטובה – להתאסף ולהתמודד עם הדבר הזה בעוד אופנים

סיון גולדשטיין הבר:      בנוגע לשוברים, בשנת 2022 למדו או לומדים עדיין, אבל החלו ללמוד 5,717 עולים דרך תוכנית השוברים, כאשר יש עוד יותר מ-1,500 שכבר קיבלו את האישור העקרוני והלימודים שלהם יתחילו בשנת 2023, ואנחנו נערכים למספרים דומים גם בשנה הזו

סיון גולדשטיין הבר:      כידוע, השר הודיע אתמול על כך שקיבל תקציב נוסף כדי שנוכל לתת לזה מענה, גם לאלו שהם ממתינים כיום במשרד החינוך

עודד פורר: 20 מיליון שקלים, נכון?     

סיון גולדשטיין הבר: נכון

עודד פורר: כמה תקציב היום מוקדש לוואוצ'רים?     

סיון גולדשטיין הבר: בבסיס התקציב הוא 20 מיליון שקלים

סיון גולדשטיין הבר:  בשנת 2022 שמנו על זה 43 מיליון שקלים, מתוך תקציבי אוקראינה - - -     

עודד פורר: איך אתם מבקרים את השיטה הזאת, שהיא עובדת, שהיא טובה?     

סיון גולדשטיין הבר: יש לנו מכרז נפרד לבקרה על האולפנים

עודד פורר: מי עושה אותו?     

סיון גולדשטיין הבר: חברת מרמנת מפעילה לנו את הבקרה על האולפנים

עודד פורר: יש לכם איזשהו דוח בקרה שקיבלתם על זה?     

סיון גולדשטיין הבר: יש לנו את הבקרות שהתחילו בסוף השנה האחרונה

עודד פורר: מה זה סוף השנה האחרונה? לפני חודש?     

סיון גולדשטיין הבר: לפני שלושה חודשים התחלנו את המכרז, אחרי שהייתה איתו איזושהי הפסקה

עודד פורר: אז זה מכרז חדש עכשיו?     

סיון גולדשטיין הבר: גם זה מכרז חדש, כן

עודד פורר: יש לכם איזשהו דוח ביקורת שעשיתם?     

סיון גולדשטיין הבר: יש לנו

סיון גולדשטיין הבר:  לא הבאנו את זה לכאן

עודד פורר: תשלחו אותו לוועדה, בבקשה

סיון גולדשטיין הבר: בשמחה

סיון גולדשטיין הבר:  ונגיד שכל אולפן שאנחנו רואים שהוא לא עומד בתנאיםהנדרשים, או שאנחנו מקבלים איזושהי תלונה או רואים משהו בדוח, אנחנו מפסיקים את הפעילות איתו עד לבירור - - -     

עודד פורר: יש פריסה ארצית לאולפנים הפרטיים האלה?     

סיון גולדשטיין הבר: בהחלט

סיון גולדשטיין הבר:  האולפנים הפרטיים כמובן לא באו להחליף את אולפני משרד החינוך, את האולפנים הממשלתיים - - -     

עודד פורר: למה?     

סיון גולדשטיין הבר: כי אנחנו חושבים שהעולים שונים אחד מהשני

עודד פורר: יש תור

עודד פורר:  יש תור מטורף

עודד פורר:  אנשים לא מספיקים ללמוד

עודד פורר:  הרי בסוף, אני עומד בתור ויש לי גם סיוע במשרד הקליטה שהתנאי לקבלתו הוא לעבור אולפן

סיון גולדשטיין הבר: נכון

עודד פורר: אני יכול לדעת עברית מעולה ואני לא אקבל את הסיוע הזה, כי לא עברתי באולפן שיש לו תור ואני לא יכול להיכנס לתוך האולפן

עודד פורר: אתה תקבל אם תעבור את המבחן

עודד פורר:  אנחנו מפעילים מבחן שאותו עושים כל מי שלומדים בשוברים הפרטיים, וניתן לעשות אותו גם בלי ללמוד בשוברים כדי להיות זכאי לזכויות שמגיעות למי שמסיים אולפן א'

עודד פורר: על מה הוא משלם? על המבחן?     

סיון גולדשטיין הבר: לא, על המבחן לא משלמים

סיון גולדשטיין הבר:  על הלימוד משלמים

סיון גולדשטיין הבר:  אנחנו לא בהתקשרות עם האולפנים הפרטיים, אנחנו מביאים החזר תשלום לעולה

סיון גולדשטיין הבר:  כלומר, העולה מגיע, מבקש ללמוד, אנחנו נותנים לו אישור עקרוני להתחיל ללמוד - - -      

עודד פורר: למה לא לתת רשימה של זכאויות ואז יודעים שהעולה לומד? הרי, למשל, יש אגף אחר במשרד העלייה והקליטה, אם אני זוכר נכון, של צעירים שנותן סבסוד לתואר ראשון, והעולה לא משלם ומקבל החזר

עודד פורר:  יש התקשרות של המשרד מול האוניברסיטאות - - -     

סיון גולדשטיין הבר: כיום אין התקשרות של המשרד מול האולפנים הפרטיים

סיון גולדשטיין הבר:  זה נושא שבהחלט נמצא בבחינה

עודד פורר: אז על מה המכרז?     

סיון גולדשטיין הבר: זה לא מכרז

סיון גולדשטיין הבר:  זה מאגר

סיון גולדשטיין הבר:  אנחנו מציבים קריטריונים שהאולפנים הפרטיים צריכים לעמוד בהם, וכשהם עומדים בקריטריון, אנחנו מכניסים אותם למאגר

סיון גולדשטיין הבר:  העולה יודע שביכולתו לבחור מוסד לימודים מתוך המאגר, כזה שמתאים לו – לשעות שלו כי הוא כבר התחיל לעבוד או לצרכים שלו, אם הם בוקר או ערב, או אם הוא גר בערבה, או לא משנה מאיזו סיבה שהיא

שלומית אבינח: העולה צריך לשלם מראש, ואז יש התחשבנות

סיון גולדשטיין הבר: אני לא נכנסת בצורת ההתקשרות שבין האולפן לעולה, ובאופן שבו הם בוחרים לגבות ממנו

סיון גולדשטיין הבר:  המשרד מביא לעולה החזר על הלימודים שלו בשלוש פעימות, עד ל-7,500 שקלים

סיון גולדשטיין הבר:  אנחנו לא בהתקשרות עם האולפנים

סיון גולדשטיין הבר:  זה המצב היום

עודד פורר: אין לכם שום התקשרות עם אולפנים, אז בעצם איזו בקרה אתם עושים?     

סיון גולדשטיין הבר: יש לנו חברה עצמאית שלקחנו, שמפעילה בקרות ומעבירה לנו דוחות

סיון גולדשטיין הבר:  וגם העולים כמובן מעבירים לנו - - -     

עודד פורר: מה היא מבקרת?     

סיון גולדשטיין הבר: היא נכנסת לשיעורים בהפתעה, היא בודקת שמספר המשתתפים הם המספר המותר לפי הקריטריונים שלנו, שהמורה אכן נמצא, שגם אם זה שיעור בזום, יש חובה שהמורה יהיה בכיתה למי שרוצה להגיע פרונטלית – היא בודקת שהדבר הזה אכן מתקיים

עודד פורר: איך היא בודקת את איכות ההוראה?     

סיון גולדשטיין הבר: משיח עם התלמידים, משאלות מול המורה - - -     

עודד פורר: עשיתם סקר בקרב כל התלמידים שעברו אולפן? אתם יודעים לתת נתונים?     

סיון גולדשטיין הבר: עשינו כמה סקרים לאורך השנים, דרך המדען הראשי של המשרד

עודד פורר: כמה זמן התוכנית הזאת עובדת?     

סיון גולדשטיין הבר: התוכנית פועלת 7 שנים

שי פירון: מ-2015, מהחלטת ממשלה 2446

עודד פורר: מתי לאחרונה עשיתם סקר בקרב העולים שעברו אולפן מקוון כדי לדעת אם התוצאה היא טובה או לא?     

קריאה: הוא לא מקוון

סיון גולדשטיין הבר: האולפן הוא בכל מיני אופנים

סיון גולדשטיין הבר:  יש כאלה שנפגשים פיזית, יש אפשרות ללמוד מרחוק - - -     

עודד פורר: כמה מקוונים יש?     

סיון גולדשטיין הבר: אנחנו לא מחזיקים את המידע הזה באופן הזה, כי אנחנו מאפשרים - - -     

עודד פורר: אגב, אני יכול להירשם לקורס לימודים מרחוק ולקבל את ההחזר?     

סיון גולדשטיין הבר: בהחלט

סיון גולדשטיין הבר:  אתה חייב להיות בישראל, כלומר, התנאי הוא שאתה לא יכול לעלות לזום ממדינה אחרת וללמוד משם

סיון גולדשטיין הבר:  אתה צריך להיות בישראל

עודד פורר: מי שעשה עלייה

סיון גולדשטיין הבר: בהחלט

סיון גולדשטיין הבר:  המטרה של תוכנית השוברים היא להגדיל את מגוון האפשרויות שיש לאדם שעולה לישראל ללמוד עברית

עודד פורר: כמה מהוואוצ'רים שלכם הלכו לאולפנים מקוונים בשנה האחרונה?     

סיון גולדשטיין הבר: אנחנו לא עושים את ההפרדה באופן הזה, כי אנחנו מאפשרים לאולפן להפעיל גם כיתות פיזיות וגם כיתות מרחוק, כך שהעולה יכול להציף כל צורך

סיון גולדשטיין הבר:  מדובר בקבוצות קטנות

סיון גולדשטיין הבר:  אם תהיה קבוצה ויקום אולפן שיגיד, אנחנו יודעים לתת מענה לדבר הזה, הם יקבלו מענה באופן מידי

סיון גולדשטיין הבר:  זו המטרה

סיון גולדשטיין הבר:      חשוב לי לומר שהעולה לא צריך לבחור בין אולפן משרד החינוך לאולפן השוברים

סיון גולדשטיין הבר:  עולה זכאי לעשות את שני האולפנים, אחד אחרי השני, כמובן לא במקביל

סיון גולדשטיין הבר:  אבל עולה זכאי לעשות את שני האולפנים, כי ברור לנו שעולה שמסיים אולפן עוד לא יודע עברית

עודד פורר: ומספיק שהוא עושה אחד מהם, והוא זכאי לסיוע בתעסוקה?     

סיון גולדשטיין הבר: כן, בהחלט

עודד פורר: את אומרת את זה בוודאות?     

סיון גולדשטיין הבר: בוודאות

עודד פורר: יאיר, בבקשה

עודד פורר:  עמותת לובי המיליון עשתה סקר מעניין מאוד בקרב העולים

יאיר סמוליאנוב: בוקר טוב

יאיר סמוליאנוב:  אני ארוץ על הסקר

יאיר סמוליאנוב:  הוא מן הסתם קיים ונגיש לכל מי שירצה

עודד פורר: תגיד גם איך עשיתם אותו

יאיר סמוליאנוב: בטח

יאיר סמוליאנוב:  זה סקר שנעשה ביחד עם פרופ' לריסה רמניק מאוניברסיטת בר אילן, ובוצע על ידי מכון מדגם בראשות מנו גבע

יאיר סמוליאנוב:  הוא בוצע בשבועיים הראשונים של חודש נובמבר, וכלל 375 נשאלים מהעלייה האחרונה מחודשים פברואר עד אוקטובר

יאיר סמוליאנוב:      (הצגת מצגת) אני אתחיל מהשקף הזה ואני ארוץ הלאה

יאיר סמוליאנוב:  92

יאיר סמוליאנוב: 8% רואים בישראל מקום שבו הם רוצים לחיות בשנים הבאות, אבל חצי מהם שמו כוכבית אחרי המשפט הזה, ואמרו, זה תלוי במידת קליטת העלייה שאותה אני אחווה ואקבל במדינה

יאיר סמוליאנוב:      אני לא רוצה להתעכב על המספרים, כי משרד החינוך נגעו בדיוק בכמה ממתינים וכמה לומדים

יאיר סמוליאנוב:  אני רוצה להגיד שאנחנו רואים כאן בסקר גם את האנשים שבחרו כרגע לא ללמוד באולפן, מסיבות שונות ועוד שנייה ניגע בהן, גם אנשים שממתינים וגם לא מעט אנשים – 16

יאיר סמוליאנוב: 3% – שאומרים שהם לומדים באופן עצמאי

יאיר סמוליאנוב:  באופן עצמאי זה או אפליקציות באינטרנט או מורים פרטיים

יאיר סמוליאנוב:      שאלנו אותם שאלה, ואני חושב שהיא אחד הדברים החשובים בדיון הזה, כבוד היושב-ראש – לדבר על ההקשר והקשר בין תעסוקה לבין שפה

יאיר סמוליאנוב:  אנחנו מדברים המון על זה שבישראל אוהבים להגיד: עברית תחילה, וכשדיברנו עם העולים ושאלנו אותם מתי תרצו להתחיל לעבוד, יש 29% שאמרו שהם רוצים להתחיל לעבוד אחרי ידיעת העברית, יש לא מעט אנשים שאמרו שהם רוצים להתחיל לעבוד בדחיפות, לא כי הם רוצים בכך, אלא כי אין להם ברירה עקב קושי כלכלי

יאיר סמוליאנוב:  ושאר האנשים שמצאו עבודה או מחפשים עבודה – אנחנו לא בדיון תעסוקה פה, אבל הם אומרים: אני רוצה להתחיל לעבוד יום אחרי שהגעתי לארץ או חודש אחרי שהגעתי לארץ, אני לא רוצה לחכות עכשיו חמישה-שישה חודשים בשביל ללמוד עברית ורק אז להתחיל לעבוד

עודד פורר: סליחה, רגע, יאיר

עודד פורר:      משרד הקליטה – אני מרענן את הזיכרון שלי – יש עליות שעושים אותו מאורגנות, עליות תעסוקתיות, למשל, הם באים, הם מתחילים לעבוד מהיום הראשון, ותוך כדי הם עושים את הלימודים האלה בעברית

עודד פורר:  אני צודק או לא?     

אורלי פרומן: אני אורלי צוקרמן, מהסוכנות היהודית

אורלי פרומן:  מדובר בתוכניות הכשרה מקצועית

אורלי פרומן:  הם מגיעים לכאן לחמישה חודשי עברית, ומיד לאחריהם מתחילים את ההכשרה, והם מקבלים מידע על נושא ההכשרה במגוון תחומים, כמובן, טרום עלייתם

אורלי פרומן:  הם מתחייבים ללמוד חמישה חודשים באולפן עברית מלא, וההכשרה מתחילה מיד ובהמשך לאולפן עברית

עודד פורר: הם לא עובדים במקביל?     

אורלי פרומן: הם לא יכולים לעבוד במקביל

אורלי פרומן:  הם מקבלים תוספות מיוחדות, מלגה קיום מיוחדת, על מנת לעמוד בזה

עודד פורר: תודה

עודד פורר:  תמשיך, יאיר

יאיר סמוליאנוב: שאלנו את מי שלא לומדים כיום באולפן – מי שענה שהוא לומד באופן עצמאי או מי שבחר לא ללמוד כרגע – מה הסיבות שבגללן בחרת לא ללמוד, ואנחנו רואים שיש לא מעט אנשים שאמרו שהם רוצים ללמוד מאוחר יותר, ולא עכשיו, או ללמוד עצמאית, וגם 30% מהאנשים אמרו שהם חייבים לעבוד במשרה מלאה

יאיר סמוליאנוב:      כבוד היושב-ראש, אני גם מחזיר אותנו לדיון שהיה על סל הקליטה שמוענק לחצי שנה

יאיר סמוליאנוב:  אם אחרי חצי שנה בגלל רשימת המתנה לא סיימת את האולפן, אתה מגיע למצב שאתה צריך לבחור או ללמוד באולפן ולהשקיע בו את רוב הזמן שלך, אבל אז אתה צריך למצוא מקום להביא פה כסף כי סל הקליטה כבר נגמר, או שאתה בוחר להתחיל לעבוד ואז חד משמעית ידיעת העברית שלך נפגעת

יאיר סמוליאנוב:      בקרב אלה שלומדים באולפן היום, אולפן שאתה לומד בו חמישה ימים בשבוע, חמש ביום, אנחנו רואים 30% שאמרו לנו בסקר שהם כבר עובדים, ועוד 22% שהם מתכננים לעבוד

יאיר סמוליאנוב:  גם בתשובות האחרות יש לא מעט אנשים שהיו רוצים לעבוד, ושוב, התשובות האלה הן מן הסתם חלקיות – לא ניתן לעבוד, הייתי רוצה, בין היתר, בגלל קשיים כספיים וכלכליים

קריאה: זה אולפן ממשלתי או אולפן שוברים?     

יאיר סמוליאנוב: אולפן ממשלתי של משרד החינוך

יאיר סמוליאנוב:      אנחנו רואים המון אנשים, מעל 50%, שאומרים: אנחנו עובדים או מתכננים לעבוד, במשרה מלאה או במשרה חלקית תוך כדי שאתה לומד באולפן והגעת לארץ – היכולת שלך ללמוד עברית ולהשתקע ולהיות רציני ושקדן לימודי עברית פחות מצליח, פחות עובד

יאיר סמוליאנוב:      שאלנו אותם גם על שאלת הוואוצ'רים

יאיר סמוליאנוב:  אחוז מאוד גדול מכיר את אופציית הוואוצ'רים

יאיר סמוליאנוב:  חשוב להגיד שיש 5% שאמרו שהם מכירים ולא רוצים לשלם מראש, אפרופו השאלה של 7,500 שקלים, שהם מבינים שהם צריכים לשלם עכשיו והם לא יכולים להרשות לעצמם לשלם ולקבל את ההחזר

יאיר סמוליאנוב:  וברשותך אני אגיד שאחד הדברים שאנחנו בלובי כל הזמן שואלים, ואין כאן תשובות, הוא שאין שום השוואה בין עולה שמסיים אולפן א' לעולה שמסיים ואוצ'רים

יאיר סמוליאנוב:  זאת אומרת, אי אפשר לדעת היום אם רמת העברית של מי שמסיים אולפן פרטי היא גבוהה יותר, נמוכה יותר וכדומה

עודד פורר: בסיום הוואוצ'רים אתם עושים לו מבחן? יש מבחן?     

סיון גולדשטיין הבר: בהחלט

סיון גולדשטיין הבר:  בסיום הוואוצ'רים יש מבחן

סיון גולדשטיין הבר:  המבחן הוא דומה ושווה בעקרונות שלו למבחן משרד החינוך

סיון גולדשטיין הבר:  לאחרונה נפגשנו, משרד החינוך ומשרד העלייה והקליטה, ויחד עם גורמים חברתיים וגורמים בתחום החינוך, לוועדה בין-משרדית שהוציאה המלצות למנכ"ליות על כל התחום הזה

סיון גולדשטיין הבר:  חלק מההמלצות שלנו זה לעשות סטנדרטיזציה

סיון גולדשטיין הבר:  כלומר, אנחנו רוצים לאמץ גם לאולפנים הפרטיים את מבחן משרד החינוך ושיהיה מבחן אחד

סיון גולדשטיין הבר:  לייצר באופן כללי מניפה של מענים, כולל גם קורס דיגיטלי בפלטפורמת קמפוס IL וכדומה, ולתוך מניפת המענים הזו לייצר מבחן אחוד שכולם ייבחנו בו

עודד פורר: למה לא עשיתם אולפן, ובסוף האולפן יש מבחן שאותו הגדרתם, מוציאים למכרז לחברות, ואומרים לחברת X, תקשיבו, אתם תראו לי ש-10 תלמידים עברו את המבחן ותקבלו 10

עודד פורר:  זהו

עודד פורר:  ההתקשרות היא עם אולם

עודד פורר:  הם יקבלו לפי תוצאות, איזשהו מכרז לפי תוצאות לאולפנים

עודד פורר:  הרי זאת המטרה

עודד פורר:  המטרה שלכם בסוף היא שמי שעבר אולפן, ידע עברית ברמה מסוימת, ולא שהוא יעבור אולפן

עודד פורר:  זה לא קטע חברתי

סיון גולדשטיין הבר:  נכון, ועם זאת, חשוב לי שהאולפנים ייקחו את כלל התלמידים, גם את אלה שקשה יותר ללמד אותם עברית ולא רק את חלקם

סיון גולדשטיין הבר:  יש כאן נושא מורכב ויש לו יתרונות וחסרונות לכאן או לכאן

סיון גולדשטיין הבר:  המאגר של השוברים לשנת 2023 – אנחנו הודענו לכלל האולפנים במאגר שאנחנו פותחים אותו בשלב זה לחצי שנה כי אנחנו בוחנים שינויים שנכון וצריך לעשות כדי לשפר את איכות הלמידה ואת הפיקוח שלנו על האולפנים, לצד זה שהגדלנו אותם בצורה משמעותית מאוד

סיון גולדשטיין הבר:  ובהתאם, אנחנו נצא עם מסקנות בשלב מאוחר יותר של השנה וייתכן שנעשה שינויים

משה סולומון: עודד, כשאני אקבל רשות דיבור מסודרת אני אגיד עוד כמה דברים

משה סולומון:  אבל בהקשר להצעה הזאת, היא הצעה אפילו מסוכנת, כי קליטת עלייה היא ערך, היא לא רק הישגים של שפה וכן הלאה, אבל ברגע שנייצר פה איזשהו תקדים של הישגיות, אנחנו עלולים למצוא עצמנו ביצירת מה שנקרא פערים כבר בכניסה לכאן, וזה מסוכן

משה סולומון:  ולכן אני שמח על התשובה שלך בהקשר הזה

סיון גולדשטיין הבר: יש פה מרקם עדין, להיזהר מההסללה, לקדם למידה איכותית

משה סולומון: לא ידעתי להגיד את כל המושגים של החינוך

עודד פורר: סליחה, תיכף נדבר על זה

עודד פורר:  אני אישית מאוד לא מסכים

עודד פורר:  אני חושב שאפשר לתת גם וגם

עודד פורר:  אבל לא יכול להיות שבסוף, בעיקר בהתקשרות מול המגזר הפרטי, אתה לא מייצר מצב שבו יש אינסנטיב לזה שאנשים יסיימו אולפן וידעו עברית בסוף

עודד פורר:  ולתת את המענה למי שנמצא יותר בקשיים, גם את זה המדינה יודעת לתת

עודד פורר:  תיכף אני אפתח את זה לדיון ח"כים

קריאה: אבל האינסנטיב אצל הלקוח

עודד פורר: תיכף

עודד פורר:  בואו נסיים איתם ונעשה סבב

יאיר סמוליאנוב: אני מסיים בעוד חצי דקה

יאיר סמוליאנוב:  זו הזדמנות לברך את המשרד על ההחלטה להגדיל ב-20 מיליון שקלים ותודה על כך

יאיר סמוליאנוב:  אם לצורך העניין לוקחים כמקרה בוחן את סוגיית הרופאים בישראל – אותם רופאים לא יכולים – ותקנו אותי, משרד החינוך ומשרד הקליטה, אם אני טועה – עכשיו לעשות את האולפן הפרטי ושזה יעזור להם בעניין

יאיר סמוליאנוב:  יש אולפן רופאים ייחודי, שכיום, בגלל החוסר במורים הם לא יכולים להיות רופאים והם מחכים באולפני משרד החינוך, והאולפנים של הוואוצ'רים לא עוזרים בזה

מעוז ביגון: יש לנו אולפן ייעודי לבעלי מקצועות, במקצועות שונים, רפואה, הנדסה, וכולי, לכל מקצוע

מעוז ביגון:  לקבוצה שמתרכזת אנחנו עושים אולפן עם טרמינולוגיה ייעודית למקצוע שלהם

יאיר סמוליאנוב: והוואוצ'רים לא עוזרים בזה

עודד פורר: כמה זמן המתנה לאולפן כזה?     

מעוז ביגון: פחות מאולפן ראשוני, בגלל הכמויות

יבגני סובה: למה הוואוצ'ר לא עוזר?     

עודד פורר: כי הוואוצ'ר הוא לא לטרמינולוגיה, זה כללי יותר

סיון גולדשטיין הבר: הוואוצ'ר לא תופס כאולפן ראשון לחלק ממקצועות הרישוי, על פי החלטתם והחלטת משרד החינוך

סיון גולדשטיין הבר:  כמובן שלשוברי התעסוקה של משרד העלייה והקליטה, ולחלק ממקצועות הרישוי, האולפן של השוברים הפרטיים בהחלט מספיק

יאיר סמוליאנוב: שקף אחד אחרון, ברשותך

יאיר סמוליאנוב:      עלו פה גם כל השאלות על מה חסר לעולים וכדומה, אז אפשר לראות ולא דיברנו על זה בתחילת הדיון, אבל מעל 50% מהאנשים אמרו שחסרה להם קבוצת שיח של תרגול, זה משהו משמעותי, וצריך להבין בכללי איך אותם עולים מקבלים את זה, כי האולפן לא נותן בהכרח את הדבר הזה

יאיר סמוליאנוב:  וגם דיברו פה לא מעט על אולפן היברידי, אולפן בשעות הערב, אז בכנות, הסקר הראה שלא מעט מהעולים מחפשים אולפן בשעות הערב ולא מצאו בעיר שלהם, במקום שהם נמצאים

עודד פורר: כמה חיפשו אולפן בשעות הערב ולא מצאו, באחוזים?     

יאיר סמוליאנוב: כששאלנו את האנשים, 34% מהם חיפשו אולפן היברידי ו-25% חיפשו אולפן בשעות הערב

סיון גולדשטיין הבר: וחלקם לומדים גם באולפנים הפרטיים?     

יאיר סמוליאנוב: חלקם כן

עודד פורר: תודה

עודד פורר:  נעשה סבב חברי כנסת

עודד פורר:  אני מבקש התייחסויות קצרות

עודד פורר:  יש פה רשימה ארוכה של משתתפים שרוצים לדבר

מעוז ביגון: אני רק אומר שבסוגיית הממתינים, אנחנו יודעים להגיד היום שברגע שתיפתר סוגיית המורים, אנחנו יודעים להתמודד עם הסוגיה בגדול

עודד פורר: ועם הסוגייה הפיזית?     

מעוז ביגון: הסוגיה הפיזית מינורית יותר

מעוז ביגון:  היא קיימת, היא מינורית יותר

מעוז ביגון:  היא לא רלוונטית היום בגלל - - -     

עודד פורר: בסיכום וההמלצות של הדוח שפורסם - - -     

שלומית אבינח: הוא לא פורסם

סיון גולדשטיין הבר: הוא לא פורסם

סיון גולדשטיין הבר:  זה המלצות שהוגשו למנכ"ליות המשרד

עודד פורר: ההמלצה הראשונה – מתן מענה למצוקת מקום פיזי לאולפנים ממלכתיים

עודד פורר:  זו ההמלצה הראשונה

מעוז ביגון: הסיפור הזה הוא סוגיה אחרת שלא קשורה לממתינים, אלא איך מופעלת האחזקה הפיזית של החדרים ושל כיתות הלימוד שלנו

מעוז ביגון:  זה מופעל באמצעות משרד הקליטה, וההמלצה היא שזה יעבור למשרד החינוך כי אנחנו בעצם משתמשי הקצה

מעוז ביגון:  והתעריף שנקבע בזמנו ב-2012 על 500 שקל לעולה, הוא לא מספיק

מעוז ביגון:  ואז הרשויות שאמורות לקבל תקציב לא מעוניינות בזה

עודד פורר: חברת הכנסת טטיאנה מזרסקי, בבקשה

טטיאנה (טניה) מזרסקי: אני אתייחס בהמשך, ברשותך

עודד פורר: בבקשה, חבר הכנסת סובה

יבגני סובה: אני רק רוצה להגיד משהו בקצרה

יבגני סובה:  בימים האחרונים, בלשכה שלי, אני מקבל פניות של אנשים שטוענים שהם קיבלו תשובה, גם בנושא של וואוצ'רים, לכך שאין תקציב

יבגני סובה:  השאלה היא אם זה מגיע ממחלקות קליטה או שמנסים לתרץ אי העברת תקציב בתשובות שמקבלים העולים החדשים

יבגני סובה:      ודרך אגב, אני מופתע מאוד שזה רק 5% שלא מוכנים, כי אני שמעתי נתון יותר גבוה, שיש הרבה אנשים שקשה להם בחודשים הראשונים לשלם כמעט 8,000 שקל - - -     

עודד פורר: אגב, בסקר 15% בכלל לא יודעים שהם זכאים להחזר, אז תוסיף אותם ל-5%

יבגני סובה: לכן, זה סכום גדול מאוד לעולים, בטח לעולים שבאו בשנה האחרונה בלי הרבה הכנה מראש, ושברחו מהמלחמה, מהגיוס

יבגני סובה:  צריך לקח גם את זה גם בחשבון

יבגני סובה:  אולי צריך למצוא פתרון יצירתי, אולי לעשות חצי-חצי, אולי לתת להם 4,000 שקל עם אפשרות להחזיר אחר כך

יבגני סובה:  אגב, מהשיחות שלי עם העולים אני רואה שיש גם חוסר אמון במערכת ואנשים לא מאמינים שהכסף הזה יוחזר להם אחרי שהם הוציאו את ה-7,500 שקל

יבגני סובה:  אני לא יודע ממה זה נובע, אולי זה נובע מחוסר אמון במערכות הקודמות במדינות המוצא

יבגני סובה:  אבל זו עובדה, הרבה אנשים לא מנצלים את זה והרבה אנשים חוששים שהמדינה לא תחזיר להם החזר לוואצ'ר

יבגני סובה:      ואני יודע שיש לא מעט אולפנים פרטיים שכן רוצים להגדיל את כמות התלמידים

יבגני סובה:  אז בואו נעשה מאמץ משותף כדי שכולנו נהיה מרוצים, גם עולים, גם בעלי האולפנים וגם המערכת כולה, כי בסך כל אנחנו רוצים שאנשים ילמדו וישתלבו בכלכלה ובתעסוקה

יבגני סובה:  זה לא ילדים

עודד פורר: תודה

עודד פורר:  חבר הכנסת אילוז, בבקשה

שלומית אבינח: אתה פעם ראשונה פה

דן אילוז: כן, פעם ראשונה שאני מדבר בוועדה בכלל

עודד פורר: ברכות והצלחה רבה

דן אילוז: ובחרתי בוועדת העלייה והקליטה לא סתם

דן אילוז:  מי שמכיר אותי יודע שזה נושא שהוא קרוב ללבי, אז אני מתכוון להיות פה הרבה

דן אילוז:      בקצרה, אני רוצה להגיד אמירה ערכית

דן אילוז:  דיברו פה על זה שברגע שנפתור את הבעיה של המורים באולפנים, אז לא תהיה בעיה של תור ודברים כאלה

דן אילוז:  אני לא חושב שזה הסיפור בכלל

דן אילוז:  אני חושב שיש פה אולפנים פרטיים שיודעים לתת שירות טוב, והם יכולים לעשות את זה במקביל לאולפנים הממשלתיים והמוסדיים

דן אילוז:      צריך לפתור את הבעיה של משכורת של המורים

דן אילוז:  זה ברור

דן אילוז:  צריך לעשות את זה

דן אילוז:  במקביל, צריך לוודא שהאולפנים הפרטיים יכולים לפרוח, להצליח, להתחרות אחד בשני, להתחרות גם עם הממשלתיים לקבל את התוספת בתקציב שמגיעה להם אחרי כל כך הרבה שנים שלא הייתה תזוזה בנושא גובה הוואוצ'רים

דן אילוז:  בסוף, זה טוב לעולה שיש גופים שונים שרוצים להתחרות על הלב שלו

דן אילוז:      ואתה שאלת, יושב-ראש הוועדה פורר, מה הבקרה? הבקרה הכי טובה בדרך כלל בשוק זה הלקוח בקצה

עודד פורר: נכון

דן אילוז: הוא זה שיחליט אם להמשיך ללכת לאולפן הפרטי, ואם הם לא נותנים שירות טוב, אז האולפן הפרטי הזה ייסגר ויהיה כנראה אולפן אחר שייפתח במקומו

עודד פורר: תודה רבה

עודד פורר:  חבר הכנסת סולומון ואחריו חבר הכנסת אלקין

משה סולומון: תודה רבה

משה סולומון:  ראשית, אני מברך אותך על ראשות הוועדה

משה סולומון:  אני מכיר ומוקיר אותך הרבה שנים, וגם העובדה שאני נמצא פה כמה דקות, השאלות וההעמקה שאתה מייצר כאן היא חשובה כל כך, ואני שמח שאתה נמצא פה

משה סולומון:  ובעיניי, זה לא משנה כרגע אופוזיציה או קואליציה

משה סולומון:  הנושא הזה הוא כל כך חשוב ואני שמח שאתה מחזיק את זה

עודד פורר: תודה

משה סולומון: אני אגיד כמה נקודות

משה סולומון:  קודם כל, בעיניי סוגיית המורים באולפני העברית זו סוגיה קריטית, בעיניי

משה סולומון:  ואני אומר את זה גם מתוך ניסיון, אומנם לפני הרבה שנים, אבל מניסיון, ואני מכיר הרבה מאוד עולים

משה סולומון:  יוצאי חבר העמים ויוצאי אתיופיה, אני עבדתי איתם הרבה שנים, והסוגיה היא קריטית להצלחת הקליטה בארץ

משה סולומון:  זה לא רק ברמה הפרטיקולרית

משה סולומון:  ברמה הלאומית זה כל כך משמעותי, ולכן הדבר הזה ראוי לשיח ולהעמקה, ולהשקעה רצינית, ואני שמח שיש פה הרבה גורמים שעוסקים בנושא הזה

משה סולומון:      ההצלחה תלויה גם באיכות המורים, ואת זה אני אומר בשונה אולי מחלק מחבריי כאן

משה סולומון:  יש איכות של היכולת ההישגית הלימודית, אבל יש גם איכות של היכולת התרבותית, הנפשית, הקליטה שהיא הרבה יותר רחבה מאשר ללמוד עברית

משה סולומון:  אלא כשיש מורה בקצה שיש לו ערכים, אידאולוגיה והבנה מה זה קליטה, אז אני מקבל פה שניים בכרטיס אחד, וזה בעיניי חשוב

משה סולומון:      ולכן הדגש שלי הוא יותר על מורי האולפנים והמקומות הממוסדים, ופחות על הפרטיים

משה סולומון:  אני לא שולל, אבל שלא נסיט את כל הספינה לכיוון הזה

משה סולומון:  בעיניי, יש בזה סכנה, כי בעיניי הקליטה הנכונה תלויה בקבלת הפנים

עודד פורר: תודה רבה

משה סולומון: עוד שתי דקות

משה סולומון:      לראות היום 3,677 אנשים שממתינים ללימודים, זה לדעת ואנחנו יודעים בוודאות שהקליטה של אותם 3,677 אנשים תהיה פחות

משה סולומון:  ולא רק זה, אנחנו לא יכולים להצמיד את זה בעוד שנה כי בעוד שנה הוא כבר במקום אחר לחלוטין וכל האווירה שם היא אחרת

משה סולומון:      ובעיניי, הבשורה של שר הקליטה אתמול להקצות כאן במידית 20 מיליון לסיפור הזה היא בשורה משמחת, אבל לא מספקת

משה סולומון:  למרות שהוא חברי והוא חלק מהסיעה שלי, היא לא מספקת

משה סולומון:  צריך לתת מענה הוליסטי ברור שנותן את כל המענה

משה סולומון:  תודה רבה

עודד פורר: תודה רבה

עודד פורר:  חבר הכנסת אלקין, בבקשה

זאב אלקין: תודה רבה, אדוני היושב-ראש

זאב אלקין:  אני מברך אותך על זה שהעלית את הנושא הזה על סדר היום

זאב אלקין:      אני חושב שצריכים לקיים פה דיון בשלושה רבדים

זאב אלקין:  הרובד האחד הוא הרובד של המשבר הנוכחי, כי ללא ספק יש משבר

זאב אלקין:  אגב, המספר שאותי הכי מזעזע במשבר הזה זה הוא אפילו לא המספר 3,677, אלא משך זמן המתנה ממוצע של חצי שנה, כי זו המשמעות של פגיעה במרכיב הכי בסיסי בתהליך הקליטה בישראל, כי בחצי שנה השנייה לא יהיה לעולה מאיפה לפרנס את עצמו כדי ללמוד

עודד פורר: אגב, גם אם יש זמן המתנה של חודשיים, המשמעות היא שהוא רק יכול להתחיל את האולפן חודשיים אחרי העלייה ובכל מקרה הוא נכנס לתקופה שבה אין לו - - -     

זאב אלקין: אמת

זאב אלקין:  אבל כשזמן ההמתנה הוא חצי שנה זה פשוט מפספס את הרעיון המרכזי של סל קליטה, לפנות חצי שנה ראשונה בארץ ללימודי עברית, ועם זה אסור להשלים

זאב אלקין:  זה פשוט באג מערכתי קשה ביותר בקליטה של העולים

זאב אלקין:  ולכן זה דורש טיפול דחוף, בעיניי

זאב אלקין:      יש כמה כלים לטיפול הזה

זאב אלקין:  כלי אחד זה כמובן שיפור מידי של תנאי העבודה של המורים באולפנים של משרד החינוך

זאב אלקין:  באמת, השכר שם הוא מתחת לכל ביקורת

זאב אלקין:  זה נושא שכולם מסכימים עליו

זאב אלקין:  אתה מכיר את זה אדוני היושב-ראש, כולם מסכימים, רק אין הסכם

עודד פורר: רק אף אחד לא משלם

זאב אלקין: רק אין הסכם חדש

זאב אלקין:  בשלב החתימה על ההסכם האחרון של המורים היה ברור שהולכים לעשות הסכם נפרד למורים באולפנים

זאב אלקין:  בגלל הבחירות זה עוכב, אבל עכשיו כבר אין את התירוץ הזה

זאב אלקין:  אני דיברתי על זה גם בוועדת החינוך, ואני מציע גם לך – צריכים פה לדרוש מכל הרשויות הרלוונטיות, תוך פרק זמן קצר של שבועות ספורים, להגיע להסכם

זאב אלקין:  מה שאפשר לעשות בשלושה חודשים, אפשר לעשות גם בשלושה שבועות

זאב אלקין:  אתה מכיר איך זה עובד, בסוף זה נסגר בלילה האחרון

עודד פורר: צריך לקבוע דד-ליין

זאב אלקין: כן, השאלה היא רק מתי הלילה האחרון

זאב אלקין:      פה אין לנו את הלוקסוס הזה כמדינה

זאב אלקין:  זה לא רק ויכוח על השכר

זאב אלקין:  למעשה זה מייצר כרגע פגיעה דרמטית בתהליך הקליטה במדינת ישראל

עודד פורר: העובדה שאין הסכם שכר?     

זאב אלקין: ודאי, כי יש לך כמות לא מבוטלת של תקנים פנויים שלא מתמלאים, כי אף אחד לא רוצה לעבוד במשכורת הזאת

זאב אלקין:  הרי הסיבה המרכזית לתור היא כי אין מספיק אולפנים, כי אין מספיק מורים, כי אין מספיק קבוצות

זאב אלקין:  והתהליך רק הולך ויורד

זאב אלקין:  עם תנאי השכר הנוכחיים, יותר ויותר מורי אולפנים יעזבו את זה ויעברו למקומות הוראה אחרים

עודד פורר: המורים הופכים להיות יותר ויותר מבוגרים ופחות - - -     

קריאה: מעל 50% פרישה

זאב אלקין: לכן, הסוגיה של תנאי שכר היא לא סוגיה של טובת המורים

זאב אלקין:  היא, קודם כל, סוגיה של טובת המדינה, וחייבים לטפל בה באופן מידי

זאב אלקין:      יחד עם זה, ברור לי שגם אם תוך כמה שבועות ייחתם כזה הסכם, עד שהוא ייכנס לתוקף, עד שייכנסו מורים חדשים לתקנים שיש, זה תהליך שייקח חודשים במקרה הטוב, שנה במקרה הרגיל והריאלי

זאב אלקין:  ולכן, צריכים לחשוב מה הצעדים שניתן לעשות היום באופן מידי, כדי לנסות לתת מענה לאותם אנשים שממתינים בתור, ואין, וגם לא יהיה מחר, וגם לא יהיה בעוד חודש, וגם בעוד חודשיים, גם אם יהיה הסכם טוב בעוד חודש

זאב אלקין:      יש כל מיני כלים שאפשר לחשוב עליהם – הוראה היברידית, שימוש בהוראה מרחוק, יש גופים שיודעים לעשות את זה, יש צוותים משותפים שהיו בזמנו בין הממשלה לבין הסוכנות היהודית שעבדו על התוכניות האלה

זאב אלקין:  זה בדיוק הזמן לנצל אותם כאיזושהי פעולת חירום כדי לרדד קצת את התור

עודד פורר: אגב, מי פה מהסוכנות?     

קריאה: אורלי

עודד פורר: אני אשמח אם תספרי אחר כך על התוכנית שלכם, כי שמעתי דברים טובים על הקורס הזה

אורלי פרומן: אני אשמח

זאב אלקין: אז בהחלט יש פה הרבה מה לעשות

זאב אלקין:      הסוגיה השלישית היא סוגיית הוואוצ'רים

זאב אלקין:  אני חסיד גדול של שיטת הוואצ'רים

זאב אלקין:  כשהייתי שר הקליטה קידמתי את זה מאוד

זאב אלקין:  אבל יחד עם זה, נוצר כזה בליל שמתוכו הציבור כבר לא מבין מה פותר מה

זאב אלקין:      וואוצ'ר הוא לא תחליף לאולפן בסיסי

זאב אלקין:  לא בשביל זה הוא נוצר

זאב אלקין:  יש אנשים שבגלל שהם צריכים לעבוד ומכל מיני סיבות, הם מנצלים את הוואוצ'ר כתחליף לאולפן בסיסי

זאב אלקין:  אבל הרעיון של הוואוצ'ר היה לבנות קומה מעל, ולאפשר לאנשים שבאים כבר עם ידע מסוים של עברית או אנשים שלמדו באולפן בסיסי ורוצים להתקדם, לאפשר להם את השירות הזה

זאב אלקין:  מכאן נולד הוואוצ'ר

זאב אלקין:      ולכן, להגיד, יש וואצ'רים, אז אין בעיה – זה לא נכון, זה לא פתרון לבעיה

זאב אלקין:  זה מרכיב חשוב מאוד בתהליך הקליטה, בנוסף לאולפן הבסיסי שהמדינה צריכה לקדם

זאב אלקין:  ולכן טוב מאוד שנמצאו 20 מיליון שקל, כדי לתת מענה שניתן כל השנים

זאב אלקין:  הרי זה לא שהוא שוּפַּר, אלא שיש יותר עולים, יש צורך ביותר כסף, ואנחנו בשנה של תקציב המשכי

זאב אלקין:  אז היה משבר של מקור תקציבי תזרימי, נמצא פתרון, כל הכבוד לשר, אבל זה לא פותר כהוא זה את התור ואת המחסור שיש במוצר הבסיסי

זאב אלקין:  ולכן אנחנו עדיין בבעיה

זאב אלקין:  אנחנו לא בפתרון

זאב אלקין:  ראיתי את הדיווח החגיגי בעיתון, אבל אנחנו רחוקים מאוד מזה לפתרון לעולה שצריך לחכות חצי שנה

זאב אלקין:  ולכן בזה צריך להתרכז

זאב אלקין:      רובד אחרון, ואני לא רוצה להתרכז בו עכשיו כי אני חושב שכדאי לטפל בזה אחרי שייפתר המשבר, ולא עכשיו, זה ארגון של כל המערכת הזאת

זאב אלקין:  האם היא מיטבית? האם השיטה של להחזיר וואוצ'ר אחרי שהעולה שילם נותנת מענה לכולם? האם אנשים מודעים לזכויות שלהם? ועוד, ועוד ועוד

זאב אלקין:  יש פה שאלות משמעותיות, יש פה שאלות של מהי דרך של הפיקוח הנכון על רמת ההוראה, על המבחנים, יש פה הרבה סוגיות מבניות שאפשר לדון בהן

זאב אלקין:  אבל כרגע אני חושב שהמשימה שלנו היא פחות להיכנס לסוגיות של דיון מבני, אלא להיכנס למשבר חירום שיש, שהוא למעשה אחת מהפגיעות הקשות בתהליך הקליטה שאני ידעתי מזה שנים רבות

עודד פורר: מקבל

עודד פורר:  לפני הסוכנות, אגף תקציבים – מה מצב הסכם השכר עם המורים?     

שירה גרוס: שלום, אני מאגף שכר והסכמי עבודה

שירה גרוס:  אני אתייחס

עודד פורר: מתי אתם חותמים?     

שירה גרוס: אנחנו עשינו עבודת מטה ואנחנו ערוכים לקיים משא-ומתן אם זה יתועדף במשרד החינוך

עודד פורר: אתם לא במשא-ומתן כרגע?     

שירה גרוס: אנחנו בעבודת מטה עם משרד החינוך

שירה גרוס:  המשא-ומתן עוד לא התחיל

שירה גרוס:  אנחנו צריכים מסגרת תקציבית בשביל לנהל משא-ומתן

שירה גרוס:  לא היה תקציב עד עכשיו

דניאל בלנגה: היה משא-ומתן עם ההסתדרות בשנה שעברה, ואנחנו יודעים שמורי האולפן הוחרגו ממנו

דניאל בלנגה:  וכרגע, בשביל מסגרת תקציבית, אנחנו עכשיו נכנסים לדיוני התקציב - - -     

עודד פורר: מה סכום הדרישות של מורי האולפן?     

זאב אלקין: אתה אומר שעד אישור התקציב לא יהיה משא-ומתן? זו המשמעות של מה שאתה אומר?     

דניאל בלנגה: אני אומר שכרגע אין מסגרת תקציבית, וככל הנראה - - -     

זאב אלקין: כי להגיד, אנחנו נכנסים לדיוני התקציב, המשמעות היא להגיד, אנחנו דוחים בכלל את תתחילת המשא-ומתן עד לאישור התקציב

עודד פורר: אני אביא אתכם כבר לסיכום הדיון

עודד פורר:  אתם תבואו לפה כל שבוע, ובמסגרת המעקב שאני עושה על הדיונים הקודמים אתם גם תדווחו על ההתקדמות בהסכם השכר

עודד פורר:  גם כאן, על אותו משקל, הממשלה יודעת לתת פתרונות תקציביים באירוע כזה

עודד פורר:  לא צריך לחכות לתקציב

עודד פורר:  אגב, זה האינטרס העליון של הממשלה לתת את הפתרון הזה כמה שיותר מהר, כדי שהחבר'ה האלה ילמדו עברית

עודד פורר:  אחרת, חבל על הכסף שמשקיעים בחבר'ה שבאים לכאן, כי או שהם ילכו או שבסופו של דבר, אתם תשלמו להם במחלקת הרווחה ובמקומות אחרים

עודד פורר:  זאת המשמעות, ולכן אני כבר שם לכם את זה

עודד פורר:      יש לכם הערכה תקציבית לדרישות של המורים?     

שירה גרוס: זה כמה עשרות מיליונים

עודד פורר: לא משהו שאתם לא יודעים להתמודד איתו

עודד פורר:      אני פותח את הדיון, ואני אתן לך בהמשך, חבר הכנסת שטרן, שהצטרף כרגע

עודד פורר:  הסוכנות היהודית ואחריה חבר הכנסת לשעבר ליפמן

עודד פורר:  אני אחתוך אתכם אחרי דקה או שתיים, קחו את זה בחשבון, כי אנחנו מוגבלים עם הזמנים

רינה זסלבסקי: שלום לכולם

רינה זסלבסקי:  אני רינה זסלבסקי, מנהלת אגף לשפה וזהות

רינה זסלבסקי:      אני רוצה לספר לכם על התוכנית שפיתחנו עבור הצרכים שלנו, ואני אחראית על הוראת עברית במדינות ברית-המועצות לשעבר

רינה זסלבסקי:  אנחנו עוסקים בפיתוח כבר כמעט עשור, עוד לפני הקורונה

רינה זסלבסקי:  אנחנו עוסקים בפיתוח של גישה יעילה שיכולה לייעל מאוד את התחום של הוראת השפה, וגם לקצר את זמן הלמידה, והתבססנו על גישה שנקראת הוראה הפוכה, או ידועה יותר בעולם בשם: flipping learning

רינה זסלבסקי:      לצורך זה פיתחנו פלטפורמה, בעצם לומדה שכוללת גם הסברים דקדוקיים וגם תרגילים אלקטרוניים, שבעזרתם התלמיד לומד לקראת השיעור ולא אחריו

רינה זסלבסקי:  זאת אומרת, הוא בא לשיעור מוכן מאוד, אחרי שהוא למד חומר דקדוקי חדש בעזרת הפלטפורמה, שגם מתייחסת לסגנונות קוגניטיביים שונים של הלומדים

רינה זסלבסקי:  ולכן, בעצם זה יותר יעיל

רינה זסלבסקי:  ואחרי שהוא למד והתכונן בבית, וזה יכול להיות שעות רבות בזמן החופשי שלו בכל זמן שמתאים לו, הוא בא לשיעור פרונטלי שיכול להיות מקוון ויכול להיות לא מקוון זה לא משנה

רינה זסלבסקי:  ומה שקורה שם זה רק תרגול מיומנויות עם המורה

רינה זסלבסקי:      מכיוון שהוצאנו מהשיעור את הדברים שחשבנו שניתן להוציא מהשיעור הפרונטלי, זה מקצר מאוד את זמן הלימודים הפרונטליים

רינה זסלבסקי:  ולכן במקום מה שנהוג בעולם האקדמי, למשל, 250 שעות לרמה א' של שיעורים פרונטליים, אצלנו נדרשות 90 שעות

עודד פורר: ומגיעים לאותה רמה?     

רינה זסלבסקי: כן, רמה א'

עודד פורר: מי מקבל את האולפן הזה?     

רינה זסלבסקי: עד היום עשינו את זה ללומדים בחו"ל

רינה זסלבסקי:  עם פרוץ המשבר הצלחנו למצוא תקציב קטן מתקציב החירום של אוקראינה של תרומות שנאספו ע"י הסוכנות היהודית, ובעזרת התקציב הזה פתחנו 12 כיתות

רינה זסלבסקי:  לא פרסמנו כלום, פשוט מפה לאוזן

רינה זסלבסקי:  האנשים הגיעו, וכרגע לומדים

עודד פורר: אם תצטרכו להרחיב את זה?     

רינה זסלבסקי: לאור המצוקה שאנחנו שומעים עליה כאן, אנחנו מסוגלים להיכנס לסיפור הזה ולהרחיב את זה, ולתת פתרון מידי לכ-1,000 לומדים כבר עכשיו

רינה זסלבסקי:      אני רוצה גם לציין שזה פתרון מהיר, מקצועי ואפקטיבי מאוד, והוא גם זול מאוד

עודד פורר: אתם יכולים לעשות את זה בפריסה ארצית?     

רינה זסלבסקי: מכיוון שזה מקוון זה כבר בפריסה ארצית

רינה זסלבסקי:  הכיתות האלה שנפתחו זה לגמרי בפריסה ארצית

רינה זסלבסקי:  האנשים שלומדים כרגע אצלנו הם מכל מיני מקומות

עודד פורר: כמה כסף צריך בשביל ללמוד ל-1,000 תלמידים נוספים?     

רינה זסלבסקי: זה עולה 1,750 שקל פר תלמיד לרמה, שזה זול יותר בערך פי חמישה

עודד פורר: זאת אומרת, ב-1,750,000 שקל, נתת פתרון ל-1,000 עולים

רינה זסלבסקי: כן

עודד פורר: ואם ירצו לתת ל-2,000 או 3,000 או 4,000?     

רינה זסלבסקי: אז לא נוכל לעשות את זה בבת אחת

רינה זסלבסקי:  נוכל להתחיל מ-1,000 ולהמשיך

עודד פורר: תודה

עודד פורר:  מר ליפמן, בבקשה

דב ליפמן: תודה רבה, כבוד היושב-ראש

דב ליפמן:  אנחנו כמובן שמחים שהשר החליט לתקצב 20 מיליון שקל לאולפנים הפרטיים

דב ליפמן:  כל כסף לעלייה ולקליטה הוא מבורך

דב ליפמן:      שאלת, כבוד היושב-ראש, כמה יעלה לפתור את הבעיה? אנחנו עובדים ביחד עם המורות באולפנים מטעם המדינה, ו-40 מיליון שקל לשנה ואנחנו יכולים לפתור את הבעיה ולהגיע למצב שאנחנו צריכים

דב ליפמן:  זה לא הרבה

דב ליפמן:  אנחנו, ב'יד לעולים', נעבוד אתכם בוועדה וגם עם השר להגיע למצב הזה ולפתור את הבעיה

דב ליפמן:  אני מקווה שיכולים להגיע להסכם כזה

דב ליפמן:  תודה

עודד פורר: תודה רבה

עודד פורר:  מרשות השירות הלאומי-אזרחי נמצאת פה רחל?     

רחל אדטו: שלום

עודד פורר: אהלן

עודד פורר:  לכם יש יכולת לתת פתרון מבחינת כוח אדם?     

רחל אדטו: קוראים לי רחל, אני מנהלת אגף אוכלוסייה כללית ברשות לשירות הלאומי-אזרחי

רחל אדטו:  דבר ראשון, אנחנו רתומים מאוד למשימה

רחל אדטו:  אבל חשוב להבין, בהקשר של הרשות לשירות לאומי, שאין לנו בנות שממתינות לשיבוץ

רחל אדטו:  כלומר, כל הבנות משובצות בשלב הזה, והן נמצאות במקומות כמו בריאות

רחל אדטו:  רק בזמן חירום אנחנו יכולים להוציא אותן ולעשות להן השמה, כמובן, בהתאם לרצונן

רחל אדטו:  כל המתנדבים והמתנדבות שלנו כרגע נמצאים במקומות

רחל אדטו:      צריך לשבת

רחל אדטו:  זו פעם ראשונה שאנחנו נמצאים

רחל אדטו:  הייתה ועדה בין-משרדית שלא הוזמנו אליה

רחל אדטו:  אתמול שמענו על זה פעם ראשונה

רחל אדטו:  אנחנו רתומים מאוד, ונשמח להיות חלק

רחל אדטו:  נעשה עבודת מטה ונראה מה ניתן לעשות

עודד פורר: תודה

עודד פורר:  נמצאת איתנו בזום עולה חדשה? לא

קריאה: יש פה עולה חדשה

עודד פורר: מה שמך?     

נדיה לוין: קוראים לי נדיה לוין

עודד פורר: בבקשה, נדיה

נדיה לוין: שלום, אני מתרגשת קצת כי אני בארץ רק שלושה חודשים

עודד פורר: מאיפה עלית?     

נדיה לוין: עליתי ממוסקבה, מרוסיה

נדיה לוין:  ברוסיה עבדתי כמורה לצרפתית ולאנגלית, וביוני התחלתי ללמוד עברית ברחובות עם המורה שלנו, יפעת

עודד פורר: את גרה ברחובות?     

נדיה לוין: כן, כן

נדיה לוין:  אני גרה ברחובות

נדיה לוין:  וסיימנו בינואר את קורס א' ו-ב'

עודד פורר: איך ברחובות לעומת מוסקבה?     

יבגני סובה: תסביר לה שאתה לא סתם שואל

יבגני סובה:  תסביר שזה חלק מהמורשת כי יש לך קשר לרחובות

עודד פורר: זה נכון

נדיה לוין: עכשיו אני אדבר לא רק בשם שלי, אלא בשם החברים מהקבוצה שלנו, ואסביר למה זה כל כך חשוב לעולים חדשים להתחיל ללמוד מהתחלה כשעולים לארץ

נדיה לוין:  אנחנו עצובים מאוד עכשיו כי סיימנו את האולפן, והייתה לנו תקופה מאושרת

נדיה לוין:      הסיבה הראשונה למה זה חשוב ללמוד עברית די הגיונית

נדיה לוין:  אנחנו צריכים ללמוד כדי לעבוד, כדי לקבל עבודה

נדיה לוין:  זו עלייה עם אנשים בעלי ניסיון, בעלי השכלה

נדיה לוין:  יש הרבה אנשים עם תואר שני ותואר שלישי, והם לא רק רוצים ללמוד

נדיה לוין:  הם יכולים

נדיה לוין:  יש להם יכולת

עודד פורר: את למדת גם דרך האינטרנט קצת? את מכירה את הכלים האלה? את מכירה את היכולת שלך להשתמש בוואוצ'ר כדי לתרגל עוד עברית חוץ מהאולפן?     

נדיה לוין: אני משתמשת באפליקציות - - -     

עודד פורר: לבד, שלא קשורות

נדיה לוין: לא, לא קשור

עודד פורר: איך מחלקת הקליטה ברחובות? עוזרים לכם?     

קריאה: יפעת הכי עוזרת לכם

עודד פורר: זה חשוב מאוד

נדיה לוין: הסיבה הראשונה היא שיש הרבה אנשים עם השכלה, מהנדסים, רופאים     

עודד פורר: נדיה, את עובדת היום?     

נדיה לוין: כן

נדיה לוין:  התחלתי לעבוד בבית ספר ברחובות

עודד פורר: איזה בית ספר?     

נדיה לוין: בי"ס דה שליט, במופ"ת בצוהריים עם ילדים קטנים, וברור שהם לומדים עברית יותר טוב ממני

נדיה לוין:  אבל אני מורה טובה

עודד פורר: יופי, נדיה

עודד פורר:  העברית שלך מצוינת

עודד פורר:  תודה רבה

דן אילוז: ברוכה הבאה ומזל טוב, בשם כולנו

נדיה לוין: תודה רבה

עודד פורר: יש פה נציגה של מורים באולפנים?     

סוזי עטר: שמי סוזי, אני יו"ר נציגות המורים, והמורה יפעת פה

עודד פורר: בבקשה, סוזי

סוזי עטר: לא אכביר במילים על האולפנים הציבוריים ועל העבודה שאנחנו עושים

סוזי עטר:  אני רק אומר שאנחנו נכס אסטרטגי של מדינת ישראל, והמורה היא אבן היסוד של הנכס

סוזי עטר:  ברגע שפוגעים באבני היסוד פוגעים בנכס

סוזי עטר:       אנחנו לא בתוך הסכם שכר

סוזי עטר:  אנחנו משתייכים לעולם ישן, וזה אומר שאנחנו מקבלים השלמה לשכר מינימום במשכורת שלנו

סוזי עטר:  אנחנו נדרשים לתואר ראשון, לתעודת הוראה, המון השתלמויות, מטרייה פדגוגית רחבה של משרד החינוך, תשתית שנבנתה נדבך על נדבך, תשתית שעומדת בהצלחה במצבי חירום, ולראייה הקורונה וגם עכשיו

סוזי עטר:  בשנת 2022 נתנו שירות לעוד כמעט 50% עולים ממה שאנחנו רגילים, תמורת תוספת זעומה של מורים

סוזי עטר:  כלומר, אנחנו יודעים להיות גמישים, אנחנו יודעים להרחיב את התשתית שלנו כשצריך מכיוון שהתשתית שלנו יסודית מאוד

סוזי עטר:      לגבי מה שאמר יאיר, היה לו שם נתון מאוד מעניין

סוזי עטר:  56% אמרו שחסר להם תרגול

סוזי עטר:  זה נתון לא נורמלי

סוזי עטר:  אתם יודעים שבאופק חדש יש שעות לתרגול ושעות שהן שעות שהייה? אנחנו עושים את זה בהתנדבות, אבל על פי רצוננו הטוב

סוזי עטר:  לא תמיד הוא קיים כי אנחנו עובדים ללא לאות

עודד פורר: סוזי, מי מייצג אתכם בהסכמי השכר?     

סוזי עטר: הסתדרות המורים, שאינם כאן

סוזי עטר:  אני לא יודעת למה

מתן צדיק: אני פה

שלומית אבינח: מה אתה, לוביסט שמייצג את הסתדרות המורים? זה לא עובד ככה

עודד פורר: יש לך ייפוי כוח מהסתדרות המורים?     

מתן צדיק: כן

עודד פורר: אתה יכול להציג אותו לוועדה, בבקשה? אתה עורך דין?     

מתן צדיק: לא

מתן צדיק:  אני עובד במשרד עורכי דין כמתמחה, ואני מייצג את הסתדרות המורים

עודד פורר: של מאיר? - - -     

מתן צדיק: כן, אני מהצוות של עו"ד מאיר אסרף

עודד פורר: אתה מתמחה?     

מתן צדיק: כן

עודד פורר: תודה

סוזי עטר: בכל מקרה, 56% זה המון אם יהיה לנו שעות אופק חדש

סוזי עטר:  אם נהיה בתוך אופק חדש, נוכל לתת גם מענה לערב

סוזי עטר:  העולים רוצים ללמוד בארץ כי הם רוצים לעבוד

סוזי עטר:  אז מי שמשתכר שכר מינימום יעבוד גם בערב?     

עודד פורר: ברור

עודד פורר:  חד משמעית

עודד פורר:  תודה, סוזי

עודד פורר:  יפעת, בבקשה

יפעת הבר: תודה רבה

יפעת הבר:  באולפנים שלנו אנחנו עובדים עם תוכנית לימודים מסודרת מאוד והיא מותאמת מאוד לחיים בישראל

יפעת הבר:  הרבה תלמידים פונים אליי בסוף השיעור ואומרים, זו פעם ראשונה שאני לומד את זה בצורה כל כך מובנית וברורה

יפעת הבר:  למדתי בכמה שיטות באופן פרטי, ורק עכשיו אני מבין סוף סוף את הנושא הדקדוקי ואת הנושא הלימודי

יפעת הבר:      אני משקיעה את כל היום שלי בלימוד השפה, כי בעצם כשאני חוזרת הביתה יש עזרה פרטנית, יש הכנה ליום הבא

יפעת הבר:  אני צריכה להכין בצורה מדוקדקת מאוד את המילים שאני אשתמש בהן

יפעת הבר:  יש שאלות של תלמידים, בקשות שלהם, בדיקת עבודות

יפעת הבר:  למעשה, העבודה לא נגמרת והעבודה בכיתה היא בעצם כמו משפחה

יפעת הבר:  הרבה פעמים אני אומרת 'הילדים שלי' במקום 'התלמידים שלי'

יפעת הבר:  אני מרגישה כלפיהם כמו ילדים והם מרגישים כלפי כמו אימא

יפעת הבר:  למעשה, זה סוג של משפחה, וזה נותן להם גם מעטפת

יפעת הבר:  אנחנו מדברים פה על לימודים מקוונים וכולי – זה פלסטר טוב, אבל עולה חדש עבר איזושהי טראומה של הגירה, כל מי שעבר את זה יודע, וזה מצריך הרבה יותר מלימוד שפה

יפעת הבר:      אנחנו עובדים קשה מאוד, והשכר שלנו מבזה

יפעת הבר:  מבזה

יפעת הבר:  אין דברים כאלה

יפעת הבר:  זה לא ייאמן

יפעת הבר:  למעשה, אנחנו בתנאי עבדות

עודד פורר: תודה רבה

עודד פורר:  זיוה אליאס, בבקשה

עודד פורר:  ואחרייך, עולה שנמצאת איתנו בזום ולומדת באולפן פרטי

אליאס פקדיה: שמי זיוה אליאס, אני מאולפן בית קנדה אשקלון

אליאס פקדיה:  אני מאשדוד

אליאס פקדיה:  אני מורה באולפנים כ-20 שנה

עודד פורר: גם את מקבלת השלמה לשכר מינימום אחרי 20 שנה?     

אליאס פקדיה: כן

אליאס פקדיה:  זה עלוב מאוד

אליאס פקדיה:  זה באמת עצוב לשמוע את זה

עודד פורר: אגף שכר במשרד האוצר, אתם חיים בשלום עם זה שמורים מקבלים שכר מינימום אחרי 20 שנה?     

שירה גרוס: בנושא של השלמה לשכר מינימום יש רבדים נוספים

שירה גרוס:  לא אתם, אבל יש עובדים בשכר גבוה שגם מקבלים השלמה לשכר מינימום

עודד פורר: טוב

אליאס פקדיה: אני 20 שנה במערכת, עם אותה משכורת עדיין, 7,000 שקל בקושי, ורק עכשיו - - -     

עודד פורר: משרה מלאה?     

אליאס פקדיה: משרה מלאה, כן

אליאס פקדיה:      המורים באולפנים עוסקים לא רק בהקניית השפה העברית, אלא הם גם כמו עובדים סוציאליים בקליטה של שפה חדשה, תרבות

עודד פורר: נכון

אליאס פקדיה: והמורים נותנים את כל המענים, ואחרי צוהריים גם מתקשרים ומסבירים להם

אליאס פקדיה:  ולכן הקניית השפה חשובה מאוד

אליאס פקדיה:  מחר-מחרתיים הילדים הולכים לשרת בצבא, ולכן היא חשובה מאוד, אבל יחד עם זה השכר לא הוגן

עודד פורר: ברור

עודד פורר:  תודה רבה

עודד פורר:  נמצאת איתנו עולה בזום, מריה סורקינה

עודד פורר:  מנהלת הוועדה תתרגם אותה מרוסית

עודד פורר:  שלום, בבקשה

עודד פורר:      (מדברים באנגלית, להלן תרגום:)     

מרדכי סורקיס: האם כולם מדברים באנגלית?  האם לספר את הסיפור שלי מההתחלה?     

עודד פורר: יש לך 2 דקות

עודד פורר:  אני אשאל אותך שאלות

עודד פורר:  מאיפה עשית עליה?         

מרדכי סורקיס: אני מסנט פטרסבורג וכרגע גרה מחיפה

עודד פורר: מתי הגעת לישראל?     

מרדכי סורקיס: הגעתי לישראל באוגוסט

מרדכי סורקיס:  למדתי עברית באולפן גורדון והיה  מאוד גרוע

עודד פורר: האם למדת עם וואצ'ר?     

מרדכי סורקיס: כן

קריאה: זה לא אולפן עם וואצ'ר

עודד פורר: כמה שילמת?     

מרדכי סורקיס: 	שבעת אלפים וחמש מאות שקל

קריאה: לגורדון יש גם אולפן פרטי

עודד פורר: לא היית מרוצה?      

מרדכי סורקיס: לא הייתי מרוצה

מרדכי סורקיס:  כאשר ביקשתי מהמורה לחזור על החומר או לבדוק את המחברת שלי, היא לא הסכימה אף פעם

מרדכי סורקיס:  היא הייתה חוזרת ואומרת "האם את רוצה את כספך בחזרה?" או "אני המורה ונעשה את מה שאני רוצה"

עודד פורר: דיברת עם משרד הקליטה?     

מרדכי סורקיס: כן דיברתי, והם אמרו שאין מה לעשות, והאולפן לא חייב להחזיר לי את כספי, גם אם אני לא מרוצה כלל

עודד פורר: כולם הבינו? יש מישהו שצריך תרגום?     

יבגני סובה: יש אנשים שצופים בוועדה, בכל זאת

עודד פורר: אז אני אתרגם

עודד פורר:  מרינה עלתה לארץ בחודש אוגוסט

עודד פורר:  היא לומדת באולפן פרטי באמצעות וואוצ'ר

קריאה: זה לא אולפן

קריאה:  זו מכללה

קריאה: במכללת גורדון

קריאה:  בגלל זה היה בלבול

קריאה:  זה וואוצ'ר פרטי

עודד פורר: לא  משנה

עודד פורר:  היא לומדת במסגרת הוואוצ'רים

עודד פורר:  היא שילמה 7,500 שקל לאולפן

עודד פורר:          (מדברים בשפה האנגלית, להלן תרגום:)     

עודד פורר: כמה זמן למדת ?     

מרדכי סורקיס: התחלנו ללמוד ב- 2 באוקטובר, שלוש פעמים בשבוע למשך 4 שעות

מרדכי סורקיס:  במהלך 4 שעות אנחנו לומדים עמוד 1 בלבד

עודד פורר: היא לומדת מאז חודש אוקטובר באולפן ששייך לשיטת הוואוצ'רים, שילמה 7,500 שקל, אמרה שהיא לא מרוצה

עודד פורר:  אמרו לה, שבי פה עד הסוף, אנחנו קובעים לך

עודד פורר:  משרד הקליטה, התייחסותכם

סיון גולדשטיין הבר: קודם כל, צר לי לשמוע

סיון גולדשטיין הבר:  כמובן, זו לא מטרת המסלול

סיון גולדשטיין הבר:  זאת לא מטרת הלמידה, ולא ככה היא צריכה להתנהל

סיון גולדשטיין הבר:      אני רוצה לומר בהקשר הזה כמה דברים

סיון גולדשטיין הבר:  דבר ראשון, אני חושבת שכולנו שותפים למבצע הזה ולכן אף אחד מאיתנו לא תמים

סיון גולדשטיין הבר:  כשאנחנו מכפילים את השירות שלנו בתוך שנה, דבר שבפני עצמו לא ברור מאליו, אז נוצרות מורכבויות

עודד פורר: אבל אני מדבר על רמת השיטה

עודד פורר:  מכיוון שהשיטה היא של החזר, אם העולה לא מרוצה, למי הוא יכול לפנות?     

סיון גולדשטיין הבר: הוא יכול לפנות ליועץ הקליטה ולקבל מענה

סיון גולדשטיין הבר:  ואנחנו אנחנו עושים את הדברים האלו

סיון גולדשטיין הבר:  זה קורה הרבה

סיון גולדשטיין הבר:  יש לנו גם ועדות חריגים

עודד פורר: אבל המענה שהוא קיבל ממשרד הקליטה זה שאין אפשרות

סיון גולדשטיין הבר: זה דבר שאנחנו נבדוק אותו כמובן

סיון גולדשטיין הבר:  זה לא דבר שקורה בדרך כלל

סיון גולדשטיין הבר:   יש כאלו, מן הסתם, כמו בכל שירות – אנחנו לא שירות הלקוחות של האולפנים

סיון גולדשטיין הבר:  יש דברים שנפתרים ברמת האולפן, יש דברים שפונים אלינו וכמובן מקבלים מענה

סיון גולדשטיין הבר:      ברשותך, אני רוצה לומר עוד מילה, כי זה קרה גם בדיון שלשום, וחשוב לי לומר את זה גם עכשיו

סיון גולדשטיין הבר:  אין כאן, לא קרב ולא תחרות, בין אולפני משרד החינוך לאולפנים הפרטיים

עודד פורר: חד משמעית

עודד פורר:  זה ברור לנו לחלוטין

סיון גולדשטיין הבר: העולים מגוונים

סיון גולדשטיין הבר:  הם צריכים מגוון של מענים, ובאחריות כולנו לייצר מגוון מענים

עודד פורר: זה ברור לחלוטין

עודד פורר:  סיון, תודה

עודד פורר:  לא קיבלת רשות דיבור

עודד פורר:  סליחה

עודד פורר:  הדיון פה מתנהל ברשות דיבור

עודד פורר:  צעקות זה בוועדה אחרת

עודד פורר:  יש פה מספיק

עודד פורר:      (אומר דברים באנגלית, להלן תרגום)     מריה תודה רבה

עודד פורר:  התלונה שלך תעבור באמצעות הוועדה למשרד הקליטה, הם יענו לך וישלחו אלינו עותק

סיון גולדשטיין הבר: אני רק אומר שכמובן גם אנחנו ניתן לה מענה

סיון גולדשטיין הבר:  וגם אם האולפן עושה דברים לא בסדר, הם יצאו מהמאגר

עודד פורר: ברור

עודד פורר:  תודה

עודד פורר:  אני רוצה לשמוע את אלכס ללוש, מנכ"ל אולפן,     

אלכס ללוש: אני מנכ"ל מייסד של אחד האולפנים הפרטיים, שנקרא: האולפן שלי

אלכס ללוש:  ברשימה אנחנו 25, ופה ראיתם דוגמה של מישהי שלא מרוצה

אלכס ללוש:  וכמובן שהתחרות עושה את שלה

אלכס ללוש:  כאשר מישהי לא מרוצה, ושמענו כולנו את מה שהיא אמרה, אז כנראה שאנשים אחרים לא ילכו לשם אלא למקומות אחרים

אלכס ללוש:      אני רוצה לפנות למרינה, אני לא יודע אם היא שמעת אותי – אני מתחייב לתת שיעור חוזר בחינם אצלנו, כך שהנושא שלה ייפתר - - -     

עודד פורר: תודה רבה

עודד פורר:  כמה תלמידים לומדים אצלך באולפן?     

אלכס ללוש: אז אני מתחייב פה

אלכס ללוש:  זה רשום לפרוטוקול

יבגני סובה: הדיוק חשוב: קורס

אלכס ללוש: קורס שלם

עודד פורר: כמה לומדים אצלך?     

אלכס ללוש: השנה 1,200

אלכס ללוש:  אנחנו ערוכים לתת מענה להרבה יותר

אלכס ללוש:  יש לנו הרבה מורים שממתינים לתשובה שלנו, אבל הם דורשים שכר יותר גבוה

אלכס ללוש:  ואני רוצה להתייחס לנקודה הזאת

עודד פורר: במחיר 7,500 שקל, כמה לומדים בכיתה?     

אלכס ללוש: בין ארבעה לשמונה, ומספר השעות כמספר התלמידים משתנה

עודד פורר: 7,500 שקל מספיק בשביל לתת אולפן ברמה טובה?     

אלכס ללוש: אז זהו שלא

אלכס ללוש:  אני רוצה להתייחס לנקודה הזאת

אלכס ללוש:  הסכום הזה, 7,500 שקל, נקבע ב-2015

עודד פורר: הוא לא עודכן מאז?     

אלכס ללוש: הוא לא עודכן מאז, וזו בעיה, אנחנו פשוט דוהרים ב-200 קמ"ש ישר לתוך קיר, ובגלל זה אני רוצה להעלות את הנקודה הזאת

עודד פורר: בכמה עלה השכר הממוצע במשק מאז 2015?     

אלכס ללוש: הוא עלה ב-32%, וזה אומר עלות מעביד של 40%

אלכס ללוש:      צריך להבין, העלויות שלנו הן בעיקר עלויות שכר

אלכס ללוש:  60% עד 65% מהעלויות שלנו הן עלויות שכר, וזה אומר שאם היינו רוצים לתת עכשיו אותו מענה כמו ב-2015, הסכום של הוואוצ'ר צריך להיות 25% יותר

עודד פורר: הנקודה ברורה

מעוז ביגון: עלות עולה למשרד החינוך היא פחות מ-5,000 שקל לכל תהליך ההכשרה ולמידת העברית, 25 תלמידים בכיתה

עודד פורר: אם אצלך היו 25 תלמידים, כמה היה עולה הקורס?     

אלכס ללוש: הרבה-הרבה פחות

יבגני סובה: טוב שזה 25

יבגני סובה:  אנחנו שומעים על 35 בכיתה

מעוז ביגון: 25 תלמידים בכיתה בממוצע

עודד פורר: זה כמו הפיל שטבע בבריכה שהעומק הממוצע שלה הוא 10 ס"מ

יבגני סובה: יש עלייה ברכישת כיסאות

עודד פורר: תודה רבה

עודד פורר:  רונן מ'נפש בנפש'

רונן הופמן: שלום

רונן הופמן:  אני רוצה להתייחס לכמה נקודות

רונן הופמן:      קודם כל, ישבתי בזמנו בוועדה הבין-משרדית בארגון הזה

רונן הופמן:  היו ארגונים חברתיים, מגזר שלישי ומגזר ראשון, וכמו שסיון אמרה, המוטיבציה פה היא של כולם ואני חושב שהדיון הזה חשוב מאוד

רונן הופמן:  אני רוצה להתייחס לשניים-שלושה אתגרים טכניים, ואחד קצת יותר מהותי

רונן הופמן:      הנושא שחבר הכנסת סובה העלה עם היעדר התקציב, אני חייב להגיד ואני חושב שגם האולפנים הפרטיים פה יגידו, כל שנה זה חוזר

רונן הופמן:  אנחנו מקבלים פניות הן של עולים והן של אולפנים שמנסים לבקש עזרה

רונן הופמן:  איך פותרים את זה? תמיד ברבעון האחרון של השנה מגיעה הנקודה שבה נגמר התקציב, ואז גם האולפנים לא לוקחים וגם העולים לא מקבלים

רונן הופמן:      דבר שני, אני רוצה לדבר על האולפנים המקצועיים

רונן הופמן:  הנושא כרגע הוא בתת-תפקוד

רונן הופמן:  כמו שנאמר פה, רק אחרי שמצטברת איזושהי מסה קריטית מודיעים על פתיחת אולפן מקצועי

רונן הופמן:  זה יכול להיות עברית, עברית רפואית, עברית עריכת דין

רונן הופמן:  אני רק רוצה לספר על פיילוט שעשינו פה בשיתוף עם משרד החינוך ומשרד הקליטה, והוא עבד מעולה, ואני חושב שאנחנו חייבים לשכפל אותו

רונן הופמן:      אני מייצג את ארצות-הברית שזו מדינה שקצת קשה בהקשר של לוחות זמנים

רונן הופמן:  כרגע מופעל אולפן ל-25 תלמידים, בעיקר רופאים, אבל גם שאר מקצועות הבריאות

רונן הופמן:  הם לומדים בימי ראשון, בשעות הערב

רונן הופמן:  אני חייב להגיד, המפקחת הנהדרת של מעוז הייתה מאוד סקפטית

רונן הופמן:  האולפן הזה הוא הצלחה כבירה, ואנחנו חייבים לשחזר את זה

רונן הופמן:  יש לנו פה את ההזדמנות

רונן הופמן:  לא להיבהל מהמילה מקוון

רונן הופמן:  זה פחות טוב, זה פחות קהילתי, ואני מסכים עם מה שיפעת אמרה - - -     

עודד פורר: לכל אחד מתאים משהו אחר

רונן הופמן: בדיוק

רונן הופמן:  תודה

עודד פורר: תודה רבה

עודד פורר:  אלכסיי, מבית ספר עברית קלה

עודד פורר:  דקה בדיוק

עודד פורר:  הוא פה? הוא יצא

עודד פורר:  אנטון, בבקשה

אנטון אילינסקי: שלום,     (אומר דברים באנגלית, להלן תרגום:)     אני מייצג חברה שיש לה ניסיון בפרויקט משותף מול הרשות בחיפה בהקשר של למידת השפה העברית לעולים חדשים

אנטון אילינסקי:  הבעיה העיקרית של האולפן שישנם הרבה עולים חדשים  והתורים ארוכים מאוד

אנטון אילינסקי:  יש 600 עולים כרגע שממתינים

אנטון אילינסקי:  אני מחיפה ביקשנו להיכנס לאולפן בספטמבר ורק בינואר קיבלנו מקום

אנטון אילינסקי:   4 אנשים במשפחה שלי המתינו ובסוף התחיל ללמוד רק אדם אחד כי כולם כבר עובדים

אנטון אילינסקי:  הגענו לפתרון מול עריית חיפה של אפליקציה ללמידה בזום וכבר עכשיו לומדים 30 אנשים בזמן קצר

אנטון אילינסקי:  וזה ניסיון טוב מאוד

עודד פורר: תודה רבה

עודד פורר:  אני אחזור בקצרה על הדברים שהוא אמר

עודד פורר:  ניסיון של משפחה, הגיעו לכאן באפריל, באוגוסט רצו להירשם לאולפן, רשמו אותם לחודש ינואר

עודד פורר:  כמובן שזה לא פתרון

עודד פורר:  יחד עם עיריית חיפה, פתרון שבו יש גם אולפן מקוון וגם מצליחים בזמן קצר, הצליחו לפתור בעיה ל-30 איש

עודד פורר:      חבר כנסת ביסמוט, בבקשה

בועז ביסמוט: קודם כל, סליחה על האיחור

בועז ביסמוט:  אני אומר את זה כל פעם, אנחנו במספר ועדות ועוברים מוועדה לוועדה, ולא שהנושא הזה לא חשוב

בועז ביסמוט:  יותר מזה אפילו

בועז ביסמוט:  התעדכנתי קצת על מה שדיברתם עד עכשיו

בועז ביסמוט:  וקודם כל, אני אשתף קצת מחיי הפרטים, האישיים

בועז ביסמוט:      אולפן גורדון, מכירים?     

קריאה: בתל אביב

קריאה: זה לא זה שהרגע שמענו

עודד פורר: אין לנו זמן, חברים

עודד פורר:  חבר הכנסת ביסמוט, אני פשוט חייב לנעול את הישיבה ב-11, ויש עוד דוברים

בועז ביסמוט: רציתי רק חצי שעה, זה הכול

עודד פורר: אז לא הפעם

בועז ביסמוט: דקה וחצי

בועז ביסמוט:  הם רגילים פשוט שאני מתחיל ולא מסיים

בועז ביסמוט:  אני אהיה קצר

בועז ביסמוט:      ליוויתי גברת שלמדה באולפן גורדון

בועז ביסמוט:  במקרה היא גם רעייתי

בועז ביסמוט:  ולמה אני אומר את זה? כי אתה מבין את החשיבות של האולפנים האלה, כי אף אחד לא רוצה לחיות במדינה שאתה לא מבין את השפה בה

בועז ביסמוט:  הרי זה הבסיס, זה המקור, השפה, חשיבות השפה

בועז ביסמוט:  וכולנו רוצים שאדם ייקלט, ויש בלי סוף
דברים שאנחנו מטפלים בהם, מקילים, אבל השפה זה אל"ף, בי"ת, זה אולי החשוב ביותר

בועז ביסמוט:  לכן, כל אחד שעוסק במלאכה ראוי לתודה גדולה מצדנו

בועז ביסמוט:      הבנתי שהבקשה היא באמת להעלות את המשכורות

עודד פורר: בין היתר, זו אחת הבקשות

בועז ביסמוט: מילות ההקדמה הקצרה שלי היא להבין את החשיבות של מה שאתם עושים או בכלל של האולפנים האלה

בועז ביסמוט:  אני, באופן אישי, כחבר בוועדת הקליטה, כל פנייה וכל דבר שמקל על אולפנים, כל דבר שמקל על מי שמלמד שם ועושה עבודת קודש ומסייע לעולים שלנו להתאקלם בחברה, אני כמובן מצדד

בועז ביסמוט:  מבחינתי זו החובה והמחויבות שלנו

בועז ביסמוט:  זה הכול

בועז ביסמוט:  תודה

זאב אלקין: יש משהו מעשי, חבר הכנסת ביסמוט

זאב אלקין:  אני מניח שאתה מכיר את שר החינוך החדש

זאב אלקין:  אני מציע שתפנה אליו כדי שהוא יתעדף את זה במשא ומתן כפי שנאמר בעוד חודש

בועז ביסמוט: אני הצבעתי לו

זאב אלקין: יפה

זאב אלקין:  אז הנה, עוד סיבה שהוא יקשיב לך

זאב אלקין:  לסיים את המשא-ומתן הזה מהר ולהגיע להסדר שכר

בועז ביסמוט: יטופל

עודד פורר: חברת הכנסת מזרסקי, בבקשה

טטיאנה (טניה) מזרסקי: רציתי לבקש שייתנו זכות דיבור לאלכס טשייב, שנמצא פה

טטיאנה (טניה) מזרסקי:  הוא בוגר נעל"ה ופיתח בית ספר

טטיאנה (טניה) מזרסקי:  אני מוותרת על זכות הדיבור שלי ונותנת את הדקה שלי לאלכס

עודד פורר: אלכס, בבקשה

אלכס טשייב: קוראים לי אלכס טשייב

אלכס טשייב:  אני בוגר נעל"ה, שחקו, במאי

אלכס טשייב:  כך יצא שזכיתי גם בפרס קיפוד הזהב של תיאטרון הפרינג'

אלכס טשייב:  ואני ממש אוהב עברית, אז אני כותב שירים ומחזמרים, בזה זכיתי

אלכס טשייב:  יזמתי בית ספר לעברית, ובשנתיים האחרונות למדו בו כ-1,700 תלמידים

אלכס טשייב:  זה מספר עצום

אלכס טשייב:      האנשים שמוגדרים כעולים במשרד העלייה והקליטה הם לא 6,000

אלכס טשייב:  הם הרבה יותר, כי הם נפרשים על 10 שנים

אלכס טשייב:  אז פונים אליי ממש מלא אנשים שלא מדברים עברית, שמתוסכלים מזה

אלכס טשייב:  ויותר מזה, הם למדו עם הוואוצ'רים – נכשלו, למדו באולפנים – נכשלו

אלכס טשייב:  אני מדבר רק עם אלה שלא הצליחו

אלכס טשייב:  עם אלה שהצליחו, אני לא מדבר, כי הם לא פונים אליי

אלכס טשייב:      כרגע יש לי בלוג, אחד הבלוגים המפורסמים ללימוד עברית באינסטגרם, ואני מדבר עם 10 אנשים כל יום

אלכס טשייב:  רציתי לבקש בקשה אחת

אלכס טשייב:  יש עוד כמה בתי ספר כמו שלי, שנותנים תוצאות ממש טובות

אלכס טשייב:  אין לנו שום גישה ומלא שואלים אותי על הוואוצ'רים, כל יום קרוב לחמישה אנשים

אלכס טשייב:  אין לנו שום גישה לזה, והיינו רוצים, קודם כל, להבין מה הקריטריונים

אלכס טשייב:  קראתי את הקריטריונים הישנים ואנחנו לא מתאימים לזה

אלכס טשייב:  ויותר מזה, הרבה אנשים לא רוצים ללמוד כי לא מתאימות להם השיטות שמציגים להם ונותנים להם

עודד פורר: ברור

עודד פורר:  תודה, אלכסיי

עודד פורר:      אני רוצה לסכם את הדיון

עודד פורר:  יהיה דיון המשך ועוד כמה דיוני מעקב על חלק מהדברים

עודד פורר:  אני רק אגיד מלמעלה, ואני אומר את זה לאגף התקציבים, לאגף השכר, למשרד הקליטה ולמשרד החינוך

עודד פורר:      משרד הקליטה היום מתקצב בלא מעט כסף אוכלוסיות שלמות שלא נקלטו פה כמו שצריך, שלא יודעות עברית, כדי לספק להם שירותים של תרבות, של חינוך, של קליטה בקהילה, אחרי הרבה מאוד שנים בארץ

עודד פורר:  המחיר שמדינת ישראל משלמת על כך שעולים לא נקלטים כאן דווקא בשלב העלייה שלהם, בשלב שבו הם רוצים, יכולים ומוכנים לתהליך הזה, הוא עצום

עודד פורר:  ולכן הפתרון שחייבים לגבש פה הוא חשוב

עודד פורר:  כל שקל שמשקיעים פה שווה הרבה מאוד כסף בהמשך, כולל בהשמה

עודד פורר:      שמעתם את העולה החדשה מרחובות

עודד פורר:  לא אני הבאתי אותה, אגב

עודד פורר:  אבל העלייה הזאת מאופיינת בהרבה מאוד עולים עם הכשרה מקצועית גבוהה מאוד, עם תואר ראשון, עם תואר שני, עם תואר שלישי

עודד פורר:  ואם עולה כזה מגיע לכאן ועוזב, אז מדינת ישראל הפסידה פעמיים

עודד פורר:  היא השקיעה בעלייה הראשונית שלו והפסידה אחר כך את כל מה שהמדינה אמורה להרוויח ממנו עוד עשרות שנים קדימה, כי עולה שנשאר כאן שווה לנו הרבה מאוד

עודד פורר:  ולכן צריך להסתכל על זה כהשקעה בתשתית

עודד פורר:  ממש כך

עודד פורר:  מדובר בהשקעה בתשתית, ובהשוואה לסכומים שמשקיעים בתשתיות, ההשקעה בתשתית הזאת קלה מאוד

עודד פורר:          לסיכום הדיון:     1

עודד פורר:  משרד הקליטה יציג כאן יחד עם משרד החינוך תוכנית חירום לחיסול התור באולפנים – נייחד לזה דיון שלם באחד שבועות הקרובים

עודד פורר:  אני לא יודע איך

עודד פורר:  אתם תצטרכו לבוא לכאן בעוד שבועיים להציג את תוכנית החירום הזאת

קריאה: מבחינתנו, - - -     

עודד פורר: לא, אל תספרי לי על התוכנית

עודד פורר:  אתם תצטרכו לבוא לכאן ולהציג לוועדה איך מדינת ישראל מחסלת את התור באולפנים כי הנושא הזה של התור באולפנים הוא must

עודד פורר:  הוא לא nice to have

עודד פורר:      יכול להיות שתבואו לכאן ותגידו שמדינת ישראל, שמסוגלת לשלוח לוויינים וטילים, ויש לה צבא מתקדם ותוכניות חלל, לא מסוגלת לפתור את התור באולפנים

עודד פורר:  גם זאת אמירה

עודד פורר:  אבל אתם תצטרכו להגיד אותה כאן

עודד פורר:  גם משרד הקליטה וגם משרד החינוך וגם משרד האוצר

עודד פורר:  אתם בסוף באותה ממשלה, אתם לא אחד נגד השני

עודד פורר:  ותבינו את זה

עודד פורר:  אתם תצטרכו לבוא לכאן ולהציג איך אתם עושים את זה

עודד פורר:  זה בעוד שבועיים

עודד פורר:       זה יכול להיות בכל מיני תוכניות ויכולות להיות תוכניות משולבות

עודד פורר:  תחשבו מחוץ לקופסה

עודד פורר:  תפסיקו לחשוב באותן פרדיגמות

עודד פורר:  יש מורות חיילות, יש שירות לאומי שבכלל לא הזמנתם אותו לדיון

עודד פורר:  אפשר לשלב פה הרבה מאוד גורמים בתוך המערכת הזאת, וכשרוצים עושים

עודד פורר:          מעתה ואילך, אני אומר את זה גם לאגף השכר, גם למשרד החינוך, תעבירו את זה לשר שלכם, גם למשרד הקליטה, כל שבוע ביום שני בתחילת הדיון בדיוני המעקב – דיווח התקדמות הסכם השכר של המורות והמורים באולפנים

עודד פורר:  ואני רוצה לדעת איפה זה עומד

עודד פורר:  אם נפגשתם, כמה פגישות היו, על מה ישבתם, על איזה נושאים דנתם, לא דנתם

עודד פורר:  יכול להיות שתבואו לפה כל שבוע ותספרו לכנסת שאתם לא מסוגלים לקיים דיון בכלל

עודד פורר:  וגם כאן, אגב, זה מתחבר פשוט לתוכנית החירום הזאת כי זה חלק מלסגור את האירוע הזה

עודד פורר:  אין שום סיבה שהאירוע הזה לא ייסגר בטווח זמן של שבועיים, כולל תקציב, כשכל האירוע, לפי דרישות המורים, מסתכם בעשרות מיליונים

עודד פורר:  אז אין פה בעיה במובן הזה

עודד פורר:      עכשיו למשרד הקליטה אני אומר, תעשו בחינה מחדש של כל מכרז הוואוצ'רים

עודד פורר:  השיטה שהייתה נכונה אז, לא נכונה היום בכמה פרמטרים

עודד פורר:  הראשון הוא עלות האולפן

עודד פורר:  גם במכרזי תשתית הבינו אחרי הרבה מאוד זמן ברשויות המקומיות, שכשהם עושים מכרז על כביש, זה שמישהו הגיש להם מחיר זול, כשהם יודעים כמה עולה אספלט, והם יודעים כמה עולה שעת העבודה, והם יודעים כמה עולה להעסיק את השוטרים ואנשי הכוונה כדי לסגור את הכביש – אם הוא מציג מחיר הפסדי, לא יהיה כביש, גם אם הוא יזכה במכרז, לא יהיה כביש

עודד פורר:  פשוט לא יהיה

עודד פורר:      ולכן, תייצרו פורמט שאומר לכם מה המחיר שריאלי במובן של מכרז

עודד פורר:  ומכרז של וואוצ'ר שבו הנטל עובר לעולה לא עובד היום

עודד פורר:  זה לא יעבוד ככה, דווקא בגלל אוכלוסיית העולים שלא מכירה, לא את מיצוי הזכויות שלה ולא את היכולת שלה לנהל משא-ומתן

עודד פורר:  הרי אתם צריכים להיות שם מול האולפן, במשא-ומתן של העולה בעניין הוואוצ'ר, כדי לדאוג לכך שהוא עובר

עודד פורר:  אפשר לפתור את זה, וגם כאן צריך לבחון את זה במובן של תפוקות, לא רק של תשומות

עודד פורר:  זאת אומרת, תייצרו מכרז שאומר, אתה אולפן, נרשם אצלך תלמיד, אתם תקבלו את סכום הבסיס, וכשהוא יעבור את המבחן אתם תקבלו את ה-20% או ה-25% הנותרים

עודד פורר:      ואז ייכנסו כולם לתוך האולפן, גם אלה שקצת יותר קשה להם

עודד פורר:  וכשעל מישהו שעובר מבחן האולפן יקבל עוד תקציב, יהיה לו אינסנטיב להעביר את המבחן ותוכלו לדעת מה הרמה

עודד פורר:  אתם לא יודעים מה הרמה שמלמדים באולפנים היום

עודד פורר:  אין לכם מושג

עודד פורר:  אתם יודעים שיש מורה, אתם יודעים שיש כיתה, אתם יודעים שיש תלמיד

סיון גולדשטיין הבר: ואנחנו יודעים את ממוצע הציונים של כל אחד

עודד פורר: בסדר

עודד פורר:  בסופו של דבר, אנחנו נתקלים במקרים כמו המקרה הזה

עודד פורר:      לגבי הפתרון של הסוכנות היהודית – אני מבקש תשובה עד שבוע הבא ואני גם אדבר על זה היום עם השר

עודד פורר:  אם אתם יודעים היום להכניס 1,000 לאולפן קיים שיודעים שהוא עובד, ואני יודע שמשרד הקליטה חושב שהוא טוב, אני שומע מהעולים שהוא טוב - - -     

סיון גולדשטיין הבר: אנחנו גם הצענו את הבחינה שלנו לעולים האלה

עודד פורר: הסוכנות היהודית אומרת שהוא מוכן

עודד פורר:  1,750,000 שקל וקיצרתם את התור ל-1,000 איש

עודד פורר:  כבר נתנו לכם את השלב הראשון

עודד פורר:  אתם יכולים לבוא ביום שני עם הבשורה הזאת

עודד פורר:  תרחיבו את זה, קחו את מה שטוב, את מה שעובד, ותרחיבו אותו

עודד פורר:  ואת מה שלא טוב ולא עובד, תצמצמו

עודד פורר:  זה לא מדע בדיוני

עודד פורר:  אנחנו רואים בזה כלי בסיסי דרמטי חשוב בנושא של תעסוקה

עודד פורר:      אני מבקש שוב לעשות בדיקה, כי הגיעו אליי תלונות שדורשים אישור מעבר אולפן כדי לקבל את הסיוע בתעסוקה

עודד פורר:  תבדקו שוב את הנושא הזה עם אגף התעסוקה

עודד פורר:  אי אפשר להפריד את לימודי העברית מיכולת ההשתלבות בתעסוקה

עודד פורר:  ואני אומר לכם, תשנו גם את הפרדיגמה של רק לימודי עברית על פני חצי שנה

עודד פורר:  צריך למצוא פתרונות של On-the-Job Training

עודד פורר:  אין מה לעשות

עודד פורר:  אגב, זה גם הרבה יותר טוב

עודד פורר:  אם תעשו את זה עם מקומות עבודה, הם יכולים להיות רתומים לתוך העניין הזה

עודד פורר:  יכול להיות שמקום העבודה יהיה רתום כשהוא יודע שהוא קיבל עולה

עודד פורר:      אנחנו נבצע ישיבת מעקב

עודד פורר:  כולכם תקבלו זימון

עודד פורר:  תודה רבה

עודד פורר:  הישיבה נעולה